Tabiat 'Membunyikan' Jari. Adakah ia Boleh Memudaratkan?

Tabiat membunyikan jari merupakan satu perkara yang menarik tetapi masih tidak diketahui ramai. Tahukah anda bagaimana bunyi boleh dihasilkan dari perbuatan membengkok atau meregangkan jari?

Menurut satu teori, bunyi yang keluar dari sendi anda dipercayai hasil dari buih yang pecah dalam cecair sinovial (cecair yang membantu melancarkan pergerakan sendi). Apabila anda menarik tulang sendi jauh dari satu sama lain, sama ada dengan membengkok atau meregang jari anda ke belakang, tekanan negatif akan terbentuk di dalam sendi tersebut. Keadaan ini menyebabkan gas untuk masuk ke dalam sendi dan pecah sehingga menghasilkan bunyi ‘pop’.

Teori lain pula mengatakan bahawa bunyi tersebut terhasil disebabkan pembentukan kaviti atau ruang kosong semasa tulang ditarik jauh dari antara sama lain tanpa ada sebarang buih atau gas yang pecah.

Semuanya ialah teori yang dikemukakan oleh saintis. Secara amnya, mekanisme sebenar masih belum dikenal pasti.

Bunyi ini juga kadangkala terkeliru dengan bunyi geseran tendon dengan tulang atau otot. Apabila sendi bergerak (contohnya semasa membengkokkan lutut dari posisi lurus), posisi tendon akan berubah jika dibandingkan dengan posisi asal sendi. Semasa kembali kepada posisi asal, pergeseran dengan tulang atau otot mungkin menghasilkan bunyi.

Adakah tabiat membunyikan jari bahaya?

Setakat ini, tiada kajian yang dapat membuktikan bahawa tabiat ini bahaya untuk kesihatan tulang dan sendi. Dalam erti kata lain, ia tidak menyebabkan radang sendi atau artritis. Kajian yang membandingkan kadar artritis tangan dalam kalangan pengamal tabiat membunyikan jari dan individu yang tidak mengamalkannya tidak menemui perbezaan yang signifikan.

Selagi mana ia tidak menyebabkan rasa sakit, tiada risiko yang diketahui boleh berlaku. Jika ada rasa sakit, mungkin terdapat masalah kesihatan tertentu pada sendi terbabit.

Walaupun tiada risiko kesihatan, membunyikan jari dalam jangka masa panjang boleh mengurangkan kekuatan genggaman tangan. Oleh itu, mungkin masih ada sebab yang baik untuk anda meninggalkan tabiat ini.


Tumbesaran Anak Terbantut? Ibu Ayah, Sila Kenal Pasti Ciri-ciri Ini!

Pernah tak anda ditegur kerana saiz badan anak kecil berbanding kanak-kanak seusianya? Jika ya, adakah ini bermakna anak mengalami tumbesaran terbantut? Ini penjelasannya…

Untuk mendapatkan lebih banyak info tentang Keibubapaan, sila dapatkannya
di sini.

Tumbesaran kanak-kanak terbantut

Tumbesaran terbantut (
faltering growth
 – sebelum ini disebut
failure to thrive
) merujuk kepada kadar
pertambahan berat badan
 yang lebih perlahan pada zaman kanak-kanak daripada jangkaan mengikut usia dan jantina.

Bayi atau anak yang gagal berkembang dengan baik ketara kelihatan lebih kecil atau lebih pendek daripada kanak-kanak seusia mereka.

Bagi remaja pula, mereka tampak lebih kecil dan rendah atau kurang perubahan yang biasa berlaku
semasa akil baligh.

Namun, wujud definisi berbeza dalam apa yang dianggap sebagai pertumbuhan dan perkembangan normal.

Simptom tumbesaran terbantut

Secara umum, kadar perubahan berat dan ketinggian lebih penting daripada ukuran sebenar.

Dalam tumbesaran kanak-kanak atau bayi yang gagal untuk berkembang ini, mereka akan mempunyai
ketinggian, berat dan lilitan kepala
 yang tidak sepadan dengan carta pertumbuhan standard.

Kesannya tumbesaran mereka akan menjadi perlahan atau terhenti yang menjejaskan perkembangan dalam aspek:

Kemahiran fizikal, seperti berguling, duduk, berdiri dan berjalan

Kemahiran mental dan sosial

Ciri-ciri seksual sekunder – tertangguh
ketika remaja

Baca juga:

3 situasi yang boleh menjadi punca tumbesaran terbantut

1. Pengambilan kalori yang rendah, punca tumbesaran kanak-kanak terbantut

Bayi dan kanak-kanak memerlukan jumlah kalori berbeza mengikut usia, saiz, jantina, tahap aktiviti dan keperluan perubatan.

Ada kanak-kanak lebih besar
sangat cerewet makan
. Berjumpa dengan pakar boleh membantu mengatasi masalah ini.

2. Keperluan kalori yang tinggi

Sesetengah keadaan perubatan memerlukan anak untuk mengambil lebih banyak kalori.

Sebagai contoh,
penyakit jantung kongenital
 memerlukan jantung mengepam lebih cepat untuk memenuhi keperluan tubuh dan mempercepatkan metabolisme badan.

Jadi, anak memerlukan kalori tambahan untuk memenuhi peningkatan permintaan ini.

Jika ini keadaannya, doktor akan membantu untuk membangunkan pelan bagi memenuhi keperluan kalori tambahan anak, termasuklah:

Suplemen: Makanan tambahan tinggi kalori boleh ditambah ke dalam
susu ibu yang dipam
 atau formula. Untuk anak lebih berusia, mereka boleh mengambil minuman berkalori tinggi

Snek: Bagi anak lebih besar, tanyakan doktor tentang kekerapan untuk memberikan hidangan makanan berkalori tinggi
sebagai snek
 seperti mentega kacang dan keju

Penyusuan tiub: Bayi atau kanak-kanak dengan keperluan pemakanan kompleks mungkin memerlukan penyusuan tiub – melalui lubang hidung, tekak atau lubang pada perut – untuk menambah atau menggantikan penyusuan biasa

Punca tumbesaran terbantut #3. Masalah kesihatan lain

Keadaan seperti
penyakit seliak
 atau
cystic fibrosis
 menyekat penyerapan nutrien makanan oleh tubuh.

Masalah penghadaman
 seperti sembelit kronik dan
alahan makanan
 boleh menyebabkan waktu makan dan ke tandas sebagai situasi yang menyakitkan.

Anak autisme
 ada kalanya tidak suka tekstur atau rasa makanan tertentu, yang menjadikan mereka sukar untuk beralih kepada
makanan pejal
.

Kanak-kanak lebih besar pula mungkin hanya memilih untuk makan sejenis makanan sahaja.

Diagnosis

Amat penting untuk menentukan sama ada tumbesaran terbantut ini berpunca daripada masalah perubatan atau faktor persekitaran seperti penderaan atau pengabaian.

Punca perubatan yang menjejaskan tumbesaran kanak-kanak seperti:

Keabnormalan kromosom seperti
sindrom Down
 dan sindrom Turner

Kecacatan dalam sistem organ utama

Masalah dengan sistem endokrin – kekurangan hormon tiroid, kekurangan hormon pertumbuhan atau hormon lain

Kerosakan pada otak atau sistem saraf pusat yang boleh menyebabkan
kesukaran menyusu pada bayi

Masalah jantung atau paru-paru yang boleh menjejaskan cara oksigen dan nutrien bergerak melalui badan

Anemia atau gangguan darah lain

Masalah gastrousus yang mengakibatkan malpenyerapan atau kekurangan enzim pencernaan

Gastroenteritis jangka panjang dan refluks gastroesophageal – biasanya bersifat sementara

Serebral palsi

Jangkitan jangka panjang (kronik)

Gangguan metabolik

Komplikasi kehamilan dan
berat lahir rendah

Faktor lain yang menyebabkan tumbesaran kanak-kanak terganggu:

Deprivasi emosi kesan penolakan, permusuhan atau penarikan diri ibu bapa

Masalah ekonomi yang menjejaskan aspek pemakanan, keadaan kehidupan dan
sikap ibu bapa

Pendedahan kepada jangkitan, parasit atau toksin

Tabiat pemakanan tidak sihat seperti makanan di hadapan televisyen dan tidak mempunyai waktu makan berjadual

Dalam kebanyakan kes, puncanya tidak dapat ditentukan.

Rawatan untuk tumbesaran terbantut

Rawatan bergantung kepada punca pertumbuhan dan perkembangan terbantut.

Tumbesaran kanak-kanak yang terjejas akibat faktor pemakanan boleh diselesaikan dengan menyediakan diet yang seimbang.

Jika faktor psikososial terlibat, rawatan akan melibatkan memperbaiki dinamik keluarga dan keadaan hidup. Sikap dan tingkah laku ibu bapa mungkin menyumbang kepada masalah anak dan perlu diteliti.

Dalam kebanyakan kes, anak mungkin perlu dimasukkan ke hospital pada permulaan untuk memberi tumpuan kepada pelan rawatan perubatan, tingkah laku dan psikososial yang komprehensif.

Jangan
berikan anak sebarang suplemen
 tanpa berunding dengan doktor terlebih dahulu.

Masalah tumbesaran anak terbantut ini boleh diatasi dengan sokongan keluarga sepenuhnya.

Pastinya anda mahukan yang terbaik untuk anak, jadi jika wujud sebarang kebimbangan berkaitan mereka, berbincang dan dapatkan bantuan doktor.


Nak Naik Pengangkutan Awam? Pastikan Anda Lakukan 6 Perkara PENTING Ini!

Adakah anda perlu menggunakan kemudahan pengangkutan awam tetapi bimbang mengenai wabak COVID-19? Jika ya, ada beberapa perkara penting yang boleh diamalkan.

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Kesan wabak COVID-19

Sejak akhir 2019, dunia berhadapan dengan
pandemik COVID-19
 dan berdepan cabaran untuk mengawal penyebaran jangkitan tersebut.

Namun, setelah hampir 2 tahun, secara perlahan-lahan pelbagai sektor ekonomi kembali dibuka untuk beroperasi. Secara tidak langsung, keperluan untuk pengangkutan awam juga meningkat.

Bagi kawasan-kawasan bandar utama seperti Kuala Lumpur, menggunakan perjalanan dengan
public transport
 adalah sesuatu yang normal dan menjadi kebiasaan.

Dengan
ancaman jangkitan COVID-19
 semasa menggunakan kemudahan pengangkutan awam, apakah cara yang boleh anda lakukan untuk melindungi diri?

Tip menggunakan kemudahan pengangkutan awam selepas COVID

Transit awam seperti bas, kereta api, kapal terbang, teksi, mahupun kenderaan e-hailing menyediakan perkhidmatan harian yang diperlukan ramai individu.

Tetapi dalam masa sama, ia berisiko mendedahkan anda kepada wabak COVID-19. Untuk melindungi diri, amalkan 6 tip penting berikut:

1. Pakai pelitup muka dengan betul

Pemakaian pelitup muka dengan betul
 sangat kritikal untuk melindungi diri dan individu lain.

Dengan pemakaian yang betul,
pelitup muka
 dapat menghalang titisan bersin dan batuk serta meminimumkan peluang untuk menyentuh muka dan juga menyebar atau bersentuhan dengan virus.

Pastikan
pelitup muka
 menutup hidung dan mulut, bukannya
dipakai di bawah hidung atau dagu
!

2. Bawa gel pembersih tangan & tisu basah antibakteria

Menaiki transit awam bermakna anda akan berkongsi tempat duduk dan menyentuh pemegang (
railing
) yang digunakan oleh individu lain.

Sebaiknya,
semburkan cecair pembersih
 pada tempat duduk atau lapkan pemegang terlebih dahulu.

Anda juga disarankan untuk kekal berada pada satu tempat sepanjang perjalanan untuk meminimumkan kontak dengan individu lain.

Jangan lupa untuk membasmi kuman pada tangan menggunakan
gel pembersih tangan
selepas menyentuh sebarang permukaan. Oleh sebab itu, penting untuk sentiasa membawa
hand sanitizer
.

Jika boleh hadkan penggunaan telefon bimbit semasa menggunakan kemudahan pengangkutan awam. Ia mungkin sukar tetapi perubahan ini penting untuk mengurangkan risiko bahaya kepada jangkitan COVID.

Sekiranya melalui kawasan untuk me
ncuci tanga
n, basuhlah tangan dengan segera. Disyorkan membasuh tangan untuk tempoh 20 saat selepas perjalanan menggunakan transit awam.

3. Kekalkan jarak semasa menggunakan kemudahan pengangkutan awam

Keadaan di dalam bas dan kereta api boleh bertukar sesak dengan orang ramai, jadi amat penting untuk cuba mengamalkan penjarakan sosial sepenuhnya – duduk atau berdiri jauh daripada individu lain, jika boleh.

Penjarakan sosial disyorkan kerana pakar perubatan mengetahui virus punca wabak COVID-19 boleh bergerak sekurang-kurangnya 1 meter ketika batuk atau bersin dan
boleh hidup pada sesuatu permukaan
 sehingga beberapa hari.

Tiada salahnya untuk berbual atau bertegur sapa, cuma pastikan anda mengekalkan jarak selamat.

4. Mengubah laluan perjalanan

Walaupun mungkin sukar untuk dilakukan, jika boleh ubah laluan biasa dengan memilih perjalanan yang kurang sesak, terutamanya pada kawasan bandar.

Anda juga boleh membuat perjalanan di luar waktu puncak.

5. Pilih
cashless
 semasa menggunakan kemudahan pengangkutan awam

Kaedah pembayaran tanpa sentuh semakin digunakan secara meluas – ia harus dijadikan pilihan anda.

Sekiranya perlu menggunakan kad, pastikan ia dibersihkan selepas digunakan sebelum menyimpan kembali ke dalam dompet.

Jika anda perlu menggunakan bayaran tunai, elakkan sentuhan yang tidak perlu dengan menyediakan jumlah tepat. Dan pastikan anda menggunakan gel pembersihan dengan segera.

6. Tabiat kebersihan tangan dan etika pernafasan

Tidak kira di mana anda berada, sentiasalah amalkan kebersihan tangan seperti kerap membasuh tangan dengan sabun dan air untuk tempoh sekurang-kurangnya 20 saat.

Jika tidak boleh, gunakan
sanitizer
 dengan sekurang-kurangnya 60% alkohol di dalamnya.

Manakala etika asas pernafasan ketika wabak COVID-19 pula jangan dilupakan. Ini termasuk menutup hidung dan mulut dengan tisu pakai buang apabila
batuk atau bersin.

Jika ada yang batuk atau bersin berdekatan dengan anda semasa menaiki bas atau kereta api yang sesak – bermakna anda tidak dapat berganjak – cuba palingkan tubuh dan muka daripada individu berkenaan dengan segera.

Baca juga:

Jangan sentuh wajah semasa menggunakan kemudahan pengangkutan awam

Walaupun wujud kemungkinan untuk mendapat virus daripada pengangkutan awam melalui sentuhan fizikal, namun sebenarnya anda tidak akan dijangkiti secara automatik.

Pakar menyatakan virus di tangan bukanlah masalah utama, sebaliknya yang lebih penting adalah
virus yang dibawa ke muka
, khususnya mata, hidung dan mulut.

Atas sebab itu, jaga wajah anda. Jangan menyentuh hidung, mulut atau mata tanpa membasmi kuman di tangan terlebih dahulu untuk menyingkirkan wabak COVID-19.

Amalkan tip yang dikongsikan sebagai langkah untuk membantu mengurangkan risiko
penyebaran dan jangkitan COVID-19
 semasa menggunakan pengangkutan awam.

Paling penting, langkah asas – penjarakan fizikal, pemakaian pelitup muka dan kerap mencuci tangan perlu terus dilakukan.

#HelloHealthGroup, #HelloDoktor, #HelloHealthCoronaVirus


Sudah Tua Atau Menopaus, Itu Bukan Alasan Untuk Aksi Hambar Atas Ranjang, Cuba 5 Posisi Ini

Semua wanita yang hidup di dunia ini akan mengalami menopaus
 dan tidak ada seorang pun yang terkecuali. Namun, seks semasa menopaus tidak sesekali akan tergugat ya!

Namun ini tidak bermakna lelaki boleh lari daripadanya
 kerana anda juga berkemungkinan mengalami andropaus.

Ketika mencapai usia warga emas, segala-galanya akan berubah. Tubuh badan kita tidak lagi mampu untuk berfungsi dengan kuat dan hebat seperti di zaman muda remaja.

Begitu juga dengan kehidupan pasangan suami isteri di kamar tidur. Menopaus seringkali dijadikan alasan ekoran aksi di ranjang hambar meskipun telah mencuba pelbagai cara.

Persoalannya, apakah yang boleh kita lakukan untuk menangani dan mengatasi masalah ini? Jawapannya, adalah pada posisi seks semasa menopaus kalian!

Jom sama-sama kita ikuti artikel ini dengan lebih lanjut.

Apa itu menopaus & andropaus?

Sebelum pergi dengan lebih mendalam lagi, wajarlah kita belajar serba sedikit mengenai kondisi ini terlebih dahulu.

Buat anda yang mungkin belum tahu, menopaus adalah ketika di mana seorang wanita itu tidak lagi datang bulan.

Punca kondisi ini berlaku disebabkan ovari wanita yang tidak lagi menghasilkan hormon estrogen dan progesteron.

Kebiasaannya, ia berlaku ketika wanita berusia 45 tahun ke atas dan menyebabkan pelbagai perubahan pada tubuh badan mereka termasuklah:

Kekeringan faraj

Kekenduran payudara

Kemerosotan tulang dan otot

Kekurangan tenaga

Kesukaran tidur

Keinginan seks terjejas

Keguguran rambut dan bulu badan

Berat badan menjadi tidak terkawal

Mood sering berubah dan terganggu

Badan sering terasa panas dan hangat (hot flashes)

Ya, mungkin benar lelaki tidak akan mengalaminya sama seperti wanita namun mereka juga berisiko mengalami versi menopaus untuk lelaki iaitu andropaus.

Ia berlaku disebabkan oleh penurunan hormon testosteron dalam tubuh badan secara mendadak ketika mereka mencapai usia lewat 40-an atau awal 50-an.

Hampir sama seperti wanita, lelaki juga akan mengalami perubahan pada tubuh badan dengan tambahan:

Perut membuncit atau buah dada membesar (gynaecomastia)

Mati pucuk

Kesannya, lelaki dan wanita yang sudah masuk ke fasa ini tidak lagi mampu untuk aktif dalam kehidupan seperti usia muda remaja dulu. Ini termasuklah dalam aspek kehidupan seks.

Seks semasa menopaus, beri kesan tak?

Tentu sekali, keadaan ini akan beri kesan kepada kehidupan seks anda dan pasangan.

Ini kerana kemampuan dan keinginan seksual kalian akan terjejas ditambah pula dengan faktor tubuh badan yang sudah tidak larat untuk beraksi dengan hebat.

Bahkan, kajian turut menunjukkan bahawa menopaus akan membuat hubungan seksual tidak lagi nikmat malahan sakit buat wanita ekoran faraj yang sudah kering.

Begitu juga dengan aspek psikologi di mana wanita dan lelaki sudah tidak yakin atau gembira dengan tubuh badan masing-masing menjadikan
mereka sudah tidak mahu atau suka dengan seks
.

Namun itu tidak harus dijadikan alasan untuk beraksi hambar di ranjang!

Posisi seks semasa menopaus yang terbaik!

Dalam usaha memastikan kehidupan seks kekal hangat sesudah menopaus, jawapannya ada pada posisi seks yang anda dan pasangan lakukan.

“Posisi seks ketika menopaus harulah betul dan selesa agar keintiman masih dapat dirasai serta dinikmati oleh kedua-dua pasangan warga emas”, jelas Pakar Terapi Seks Sheri Winston yang juga merupakan penulis buku
Women’s Anatomy of Sexual Arousal: Secret Maps to Buried Pleasure
.

Ini posisi seks ketika menopaus yang kalian boleh cuba:

#1. Doggy style

Kemasukan zakar dari arah bawah dan belakang berupaya mengurangkan tekanan pada faraj lantas menjadikan proses penetrasi lebih mudah dan selesa.

#2. Woman on top

Posisi ini membolehkan wanita mengawal sendiri ritma penetrasi lantas membenarkan mereka untuk memulakan dan menghentikan mengikut keselesaan.

#3. Menggunakan bantal

Berbaring terlalu lama akan mengakibatkan tulang dan otot anda terasa lenguh. Jadi gunakanlah bantal di bawah badan untuk menampung berat anda dan pasangan ketika sedang beraksi.

#4. Menggunakan pelincir

Faraj kering adalah masalah biasa dalam kalangan wanita menopaus. Jadi gunakanlah pelincir berasaskan minyak atau air (mengikut keselesaan) agar tiada lagi masalah sakit ketika penetrasi.

#5. Seks semasa menopaus dengan berbaring mengiring

Akhir sekali, lakukanlah posisi yang tidak memerlukan tenaga banyak oleh anda dan pasangan.
Posisi seks yang paling sesuai adalah spooning
. Bercandalah dalam keadaan berbaring mengiring untuk seks yang lebih mudah dan hebat.

Konklusinya, jangan jadikan menopaus sebagai alasan aksi di ranjang hambar. Lakukanlah 5 posisi ini untuk kehidupan seks semasa menopaus yang lebih sihat dan sejahtera!


Lebih Rela Dipenjarakan: Epidemik Kesunyian dalam Kalangan Warga Emas

Populasi dunia sedang mengalami penuaan dengan hampir setiap negara mencatatkan peningkatan jumlah dan nisbah warga emas dalam bilangan penduduk. Secara globalnya, populasi kumpulan usia lebih 60 tahun meningkat lebih cepat berbanding semua kumpulan usia yang lebih muda.

Peningkatan bilangan warga emas ini menyaksikan pelbagai fenomena berkaitan keperluan penjagaan dan pengurusan warga emas. Walaupun sesetengah daripada mereka lebih suka meneruskan pekerjaan sehingga di usia senja, keadaan kesihatan yang kronik akan memaksa ramai bersara awal. Tanpa mekanisme sokongan yang berkesan, pengasingan dan kesunyian kerap berlaku dalam kalangan warga emas.

Apa itu Kesunyian

Kesunyian ditakrifkan secara amnya sebagai perasaan subjektif individu tentang kekurangan hubungan bermakna dan hanya dapat dinilai oleh individu yang mengalami perasaan kesunyian tersebut.

Kesunyian tidak semestinya berpunca daripada pengasingan sosial. Ini bermakna seseorang individu masih boleh mengalami kesunyian walaupun tinggal dalam komuniti dan mempunyai interaksi sosial.

Kesunyian sebagai Masalah Global

Ironinya, dalam era perhubungan serba pantas dan mudah ini, kesunyian telah menjadi epidemik yang mencengkam masyarakat umum tanpa mengira usia.

Di UK, keputusan kajian penghujung tahun 2017 mendedahkan bahawa hampir 9 juta penduduk Britain mengalami kesunyian, dengan kadar yang lebih tinggi dialami oleh warga emas dan orang kurang upaya. Epidemik kesunyian ini menyebabkan seorang menteri dilantik untuk menangani masalah kesunyian yang dilihat sebagai masalah kesihatan awam.

Negara Jepun yang mempunyai hampir 6 juta warga emas yang tinggal bersendirian pula menyaksikan peningkatan fenomena jenayah yang aneh. Demi mengelakkan kesunyian hidup di luar, ramai yang memilih untuk melakukan jenayah kecil agar dapat menghabiskan sisa hidup dalam penjara. Dilaporkan bahawa 1 daripada 5 wanita yang dipenjarakan di Jepun adalah warga emas, dengan 9 daripada 10 dipenjarakan atas jenayah kecil.

Kesan Kesunyian dalam Warga Emas

Kesunyian kini dikenalpasti sebagai pengukur sosial yang penting terhadap risiko kesihatan. Dalam satu kajian di Amsterdam, perasaan kesunyian didapati meningkatkan risiko kematian terutamanya dalam kalangan lelaki berbanding wanita.

Disebabkan lelaki telah bergantung seumur hidup kepada isteri mereka untuk pengurusan hal rumah dan interaksi sosial, kematian pasangan mereka boleh memberi kesan psikologi yang menjejaskan kesihatan.

Kesunyian dalam kalangan warga emas juga didapati meningkatkan risiko kemerosotan kognitif dan demensia. Orang tua yang mengalami kesunyian juga didapati lebih kerap bertemu dengan doktor untuk tujuan kesihatan.

Kesunyian didapati bertindak ke atas badan dengan cara yang sama seperti tekanan kronik. Ia meningkatkan tahap hormon stres seperti kortisol dalam tubuh, yang menjejaskan tindak balas imun dan menyumbang kepada keradangan, penyakit mental dan keadaan seperti penyakit jantung dan diabetes.

Kajian daripada ahli psikologi daripada University of Chicago pula mendapati kesunyian boleh merebak. Orang tua yang merasa kesunyian lebih cenderung untuk bertindak dengan cara yang boleh menyebabkan orang lain tidak mahu berada di sekeliling mereka. Mereka mempunyai kecenderungan untuk mengasingkan diri mereka dengan menolak orang lain dan tidak berusaha untuk berhubung. Malah, teman mereka yang berusia juga mungkin akan bertambah sunyi dan mengikut jejak langkah yang sama. Ini mempunyai implikasi yang serius terhadap kesihatan dan kehidupan sosial anggota keluarga yang menguruskan mereka.

Oleh itu, cegah kesunyian sebelum ia berlaku. Jika anda terlibat dalam penjagaan warga emas, luangkan masa untuk mendengar luahan hati mereka. Kesunyian tetap berlaku dalam kalangan warga emas yang menetap dengan keluarga sendiri. Mereka mungkin mempunyai keluarga dan rumah sendiri, tetapi ini tidak bermakna kewujudan mereka didengari dan dihargai. Pengabaian warga emas bukan sahaja boleh berlaku dalam bentuk fizikal, malah dalam bentuk emosi dan sosial.


Tiba-tiba Anak MENANGIS Masa Tidur, Apa Mama Perlu Buat? Cuba Lakukan 7 Cara Ini

Sedang nyenyak di kamar, tiba-tiba anda dikejutkan dengan bayi menangis ketika tidur. Eh, kenapa ini? Apakah cara untuk menenangkan bayi menangis yang boleh anda lakukan ketika itu?

Kenapa bayi menangis ketika tidur?

Bayi yang baru lahir masih belajar cara untuk mengekspresikan diri mereka. Adakalanya tangisan adalah 1 cara untuk mereka berkomunikasi.

Umumnya,
situasi bayi menangis
 ketika tidur adalah 1 keadaan normal yang tidak perlu dibimbangkan.

Ia mungkin berlaku disebabkan situasi yang mengakibatkan rasa tidak selesa secara fizikal pada si manja.

Pastinya ada cara untuk menenangkan bayi menangis yang boleh anda cuba.

Tetapi sebelum Hello Doktor kongsikan caranya, anda perlu ketahui terlebih dahulu 5 sebab mengapa bayi menangis ketika tidur.

 Lampin kotor

Biasanya si manja akan menangis apabila lampin mereka kotor dan ia menyebabkan rasa tidak selesa. Sudah tentu tangisan adalah cara untuk menyatakannya!

Ini menjadi antara sebab paling mudah difahami ibu bapa. Malahan kebanyakan
parent
 akan memeriksa bahagian lampin terlebih dahulu apabila si kecil menangis.

 Lapar

Eh…tengah tidur pun boleh lapar ke? Itu bukan sesuatu yang mustahil ya wahai
mommies.

Perut si kecil tidak boleh menerima makanan yang banyak dalam 1 tempoh masa. Keadaan tersebut secara tidak langsung akan mengakibatkan bayi lebih cepat berasa lapar.

Walaupun anda melihat bayi tidak terjaga sepenuhnya tetapi merengek,
susukan mereka
 segera atau nanti makin kuat rengekannya!

 Suhu yang tidak sesuai

Kalau tidur dalam
keadaan suhu
 yang tidak selesa seperti terlalu panas atau sejuk, pastinya sebagai individu dewasa pun anda akan terjaga, bukan?

Maka suhu juga mungkin menjadi faktor punca mengapa bayi menangis ketika tidur.

Jika anda meletakkan terlalu
banyak lapisan selimut pada si manja
, mungkin anda perlu mengurangkannya bagi memberikan mereka keselesaan.

Perhatikan suhu bilik, pastikan ia berada dalam keadaan yang bersesuaian dengan si manja.

Mahukan perhatian

Ada masanya, si manja menangis hanya kerana mereka mahukan perhatian anda. Mungkin
mereka mahu dipeluk

dan berasa dilindungi.

Sentuhan yang diberikan anda membuatkan mereka sedar bahawa anda berada di sekitar mereka. Ini terutamanya bagi
si kecil yang baru dilahirkan
.

 Rasa takut, mimpi buruk

Bagi si manja yang baru melihat dunia, pastinya ia 1 keadaan sangat berbeza berbanding ketika mereka di dalam rahim.

Perkara-perkara baharu ini akan diproses di dalam tidur sebagai mimpi. Jadi tidak mustahil untuk mereka berasa takut dan mendapat mimpi buruk, bukan?

Tetapi bolehkah si kecil
bermimpi ngeri
? Sudah tentu boleh cuma tiada siapa dapat memastikan apakah yang mereka mimpikan.

Tenangkan bayi menangis ketika tidur

Setiap ibu bapa pastinya mempunyai cara tersendiri untuk menenangkan bayi menangis.

Jika anda lihat si kecil tampak sedikit terganggu ketika tidur, ia mungkin bermakna mereka sedang dalam peralihan tahap tidur yang lebih mendalam.

Dalam kes sebegitu, anda mungkin perlu untuk menunggu dan melihat jika si manja memerlukan bantuan anda untuk berada dalam keadaan yang lebih selesa.

Sekiranya anda berasa perlu untuk menenangkan bayi menangis, berikut
beberapa cara yang boleh dicuba apabila si kecil merengek
 secara tiba-tiba ketika tidur.

 Mendodoikannya

Apabila berdepan situasi bayi menangis ketika tidur, dukung dan dakap si manja dekat dengan badan anda.

Cuba untuk dodoikan mereka dengan pergerakan ulang-alik seperti ke depan dan ke belakang secara perlahan. Anda juga boleh memilih untuk meletakkan si manja dalam
rocking chair
.

Pergerakan yang berlaku akan dapat memberikan ketenangan kepada si kecil.

 Selimutkan si manja

Rahim bukanlah tempat yang luas dan bayi anda mungkin sudah terbiasa dengan sesuatu yang membaluti badan mereka.

Itu sebabnya si manja tampak lebih selesa apabila mereka berada dekat dengan anda.

Jadi cuba berikannya selimut atau
bantal kecil untuk membantunya berasa lebih selesa
.

 Suhu

Perubahan suhu boleh membuatkan bayi berasa panas atau sejuk dan kesannya bayi menangis ketika tidur.

Jadi anda perlu memastikan suhu bilik berada pada tahap yang sesuai untuk mereka. Ini terutamanya apabila berlaku perubahan cuaca.

Jika keadaan tempat tinggal anda beriklim sejuk, pastikan anda memakaikan beberapa lapisan pada si manja bagi mengekalkan rasa hangat pada mereka.

 Sedikit bunyi

Tahukah anda bahawa
keadaan dalam rahim
 bukanlah sunyi? Bayi anda akan mendengar pelbagai bunyi seperti bunyi perut anda yang sedang lapar.

Maka keadaan sunyi adakalanya boleh menyebabkan si kecil berasa tidak selesa. Dodoikan si kecil sambil membuat bunyi seperti
hush hush hush,
 yang perlahan.

 Bunyi alam

Anda juga boleh memainkan bunyi seperti ombak di pantai, bunyi air terjun atau hujan yang perlahan untuk menenangkan bayi menangis.

 Puting

Memberikan
puting kosong
 mungkin membantu bayi yang gemar menghisap puting. Ia boleh dianggap sebagai alat penenang bagi si manja.

Biasanya selepas berusia 7 bulan, si kecil akan hilang rasa kebergantungan kepada puting ini.

Namun menurut pakar, jika mereka bergantung lebih lama untuk memberikan keselesaan ketika tidur, ia masih tidak akan menjejaskan tumbesaran mereka.

 Sentuhan lembut

Untuk menenangkan bayi menangis, melakukan sentuhan lembut kulit-ke-kulit mungkin cara yang terbaik.

Berikan sentuhan pada belakang badan si manja sehingga anda yakin mereka sudah dapat tidur dengan nyenyak.

Bawa berjumpa pakar

Selalunya, masalah anak menangis ketika tidur tidak memerlukan sebarang pemeriksaan dengan pakar pediatrik.

Tetapi jika anda telah mencuba semua cara menenangkan bayi menangis di atas namun masih tidak berkesan, mungkin anda perlu membawanya berjumpa doktor untuk mengenal pasti punca sebenar.


Jangkitan Saluran Air Kencing VS Penyakit Batu Karang: Apa Dia Perbezaannya?

Penyakit batu karang
 dan jangkitan saluran kencing
(UTI) mungkin memberi kesan
 terhadap saluran kencing dan kerap menyerang individu yang bergelar lelaki, tetapi kedua-dua penyakit ini adalah jauh sekali berbeza antara satu sama lain.

Walaupun masih terdapat persamaan kecil antara keduanya, terdapat banyak lagi faktor luaran dan dalaman yang membezakan kedua-dua jenis penyakit ini.

Untuk mendapatkan lebih banyak informasi tentang Urologi, anda boleh klik
di sini
.

Definisi jangkitan saluran kencing dengan batu karang

Batu karang

Sakit batu karang adalah
kewujudan mineral yang tidak normal
di buah pinggang.

Ia juga dikenali sebagai
 nephrolithiasis dan lithiasis buah pinggang di mana
ebanyakan batu karang terdiri daripada garam asid dan mineral.

Beberapa faktor menyumbang kepada pembentukan sakit batu karang adalah apabila air kencing berkumpul, mineral menjadi kristal,
 mengakibatkan pembentukan batu
.

Walaupun keadaan ini selalunya tidak menyebabkan kerosakan kekal pada tubuh, pengaliran batu ginjal melalui saluran kencing mungkin sangat menyakitkan.

Jangkitan saluran kencing (UTI)

UTI adalah jenis jangkitan
 yang boleh menjejaskan ureter, uretra, pundi kencing dan buah pinggang. Keadaan perubatan lebih cenderung kepada wanita.

Jangkitan ini biasanya akan melibatkan bahagian saluran kencing yang lebih rendah seperti
uretra dan pundi kencing
.

Selain itu juga, infeksi ini lazimnya terjadi disebabkan oleh jangkitan daripada bakteria.

Secara anatomi, uretra iaitu tiub kecil yang berfungsi melepaskan air kencing di luar badan terletak berhampiran pembukaan dubur.

A
kibat jaraknya yang dekat, bakteria dari usus besar dapat masuk ke dalam saluran kencing dengan mudah melalui uretra sehingga menyerang pundi kencing.

Apabila tidak dirawat, jangkitan boleh merebak ke buah pinggang.

Oleh kerana uretra wanita lebih pendek,
mereka lebih terdedah untuk mendapat UTI
 berbanding lelaki.

Perbezaan di antara 2 jenis penyakit urologi ini

Konklusinya, kedua-dua
penyakit ini mungkin lebih kurang
 sama namun berbeza dan berbahaya buat anda.

Jika anda mendapati bahawa terdapat beberapa simptom-simptom penyakit-penyakit ini pada diri anda, segera berjumpa doktor untuk mendapatkan rawatan dalam bentuk
ubat

jangkitan saluran kencing
.


Tortikollis: Leher Menyenget Dan Menyakitkan Akibat Keradangan Otot

Apa itu tortikolis?

Tortikolis (teleng) atau
wry neck
 atau fibromatosis koli adalah keadaan di mana otot sisi leher menjadi radang. Keradangan menyebabkan otot untuk mengetatkan dan memendekkan, mendongak kepala ke arah bahagian yang terjejas dan putaran dagu terjejas.

Keadaan ini boleh berkembang dari masa ke masa. Ia juga boleh berlaku selepas kecederaan di kawasan itu, atau akibat reaksi terhadap ubat. Seseorang yang mempunyai
wry neck
 mungkin merasa tidak selesa atau menyakitkan untuk meluruskan kepala.

Wry neck
 pada bayi adalah perkara biasa, beberapa sumber melaporkan bahawa ia mempengaruhi 3 dalam setiap 100 bayi. Pada kebanyakan bayi, keadaan ini mudah dirawat.

Punca

Pada orang dewasa, terdapat beberapa sebab mengapa tortikolis boleh berkembang, walaupun doktor sering tidak dapat menentukan alasannya. Antara sebab yang biasa termasuk:

Kecederaan pada leher atau tulang belakang, menyebabkan otot menjadi kejang

Jangkitan kepala atau leher, di mana keradangan menyebabkan otot-otot mengecut

Abses di tekak atau laluan udara atas

Jangkitan bahagian lain badan, seperti telinga, sinus, rahang, gigi, atau kulit kepala

Punca-punca yang kurang biasa dalam kalangan wanita termasuk:

Tisu parut

Artritis tulang belakang serviks

Keabnormalan vaskular

Penggunaan ubat tertentu

Tumor

Punca pada kanak-kanak termasuk:

Trauma semasa kelahiran

Sindrom kepala rata, di mana bayi mengekalkan kepala mereka dalam kedudukan yang sama apabila mereka tidur

Penyakit yang diwarisi yang menyebabkan masalah dengan otot dan sistem saraf

Simptom

Simptom tortikolis adalah berbeza bagi setiap orang. Tanda-tanda yang paling jelas keadaannya adalah leher teleng atau menyenget ke satu sisi. Mereka dengan keadaan tortikolus mungkin juga mengalami:

Kesakitan dan ketegangan otot leher

Kekejagan leher atau rasa terbakar di leher

Kesukaran untuk mendongak atau memusingkan kepala dan leher ke arah yang bertentangan

Sakit belakang

Sakit kepala

Pada bayi, simptom-simptom tortikolis termasuk:

Kepala teleng atau menyenget ke satu sisi

Rata di belakang telinga pada satu sisi kepala

Pergerakan terhad di kepala dan leher

Ciri-ciri wajah yang kelihatan asimetri

Benjolan kecil dan lembut di leher

Bayi menyusu menyukai satu payudara

Masalah muskuloskeletal, seperti displasia pinggul

Dalam kes-kes torticollis yang terbentuk selepas kelahiran, bayi mungkin kelihatan letih, mudah marah, dan mungkin muntah semasa episod kepala teleng.

Diagnosis

Doktor akan mendiagnosis tortikolis atau
wryneck
 dengan pemeriksaan fizikal dan dengan bertanya soalan mengenai sejarah keluarga. Mereka juga boleh bertanya tentang ubat-ubatan semasa yang diambil oleh seseorang.

Selain itu, doktor boleh meminta X-ray leher untuk menyelesaikan masalah sama ada masalah tulang atau tulang terkehel.

Pemeriksaan CT mungkin diperlukan untuk mendiagnosis
wryneck
 disebabkan oleh lebih banyak ketidakstabilan atau keadaan yang sukar ditemui. Ini termasuk degeneratif arthritis tulang belakang.

Rawatan

Rawatan bergantung kepada jenis dan punca keadaan.
Sesetengah keadaan
wryneck
 boleh hilang dalam masa beberapa hari jika seseorang itu berehat dan mengelakkan daripada menggerakkan leher mereka.

Jadi, berbincang dengan doktor anda untuk mendapatkan kaedah rawatan yang bersesuaian dengan hasil diagnosis anda.


4 Sebab Mengapa Wanita Perlu BERHENTI Merokok! Sayangilah Diri Anda!

Amalan merokok boleh mendatangkan bahaya kepada sesiapa sahaja, tidak kiralah lelaki atau perempuan. Namun, kesan buruk merokok mungkin lebih ketara dalam kalangan wanita, semuanya disebabkan kandungan rokok tersebut. Jika anda ingin berhenti merokok, sekaranglah masa paling sesuai untuk bermula.

Setiap tahun, hampir 29,400 orang meninggal dunia disebabkan produk yang mengandungi tembakau di negara kita. Walau bagaimanapun, hampir 500,000 individu, kanak-kanak dan orang dewasa masih lagi merokok setiap hari.

Bagi wanita, amalan merokok bukan sahaja boleh
memberi kesan terhadap kesuburan
, ia juga boleh meningkatkan risiko beberapa jenis kanser.

Selain itu, ada juga beberapa kesan merokok yang unik terhadap wanita.

Sempena Hari Wanita Sedunia pada 8 Mac ini, ketahuilah keburukan merokok terhadap wanita. Kandungan rokok boleh mendatangkan pelbagai masalah kesihatan.

Sayangilah diri anda dan berhenti merokok sekarang!

Amalan merokok dan wanita

Individu yang merokok lebih berisiko untuk mengalami masalah kesihatan tertentu.

Malah, mereka juga berhadapan dengan lebih banyak penyakit kronik berbanding mereka yang tidak merokok.

Ada masalah kesihatan yang berlaku serta-merta, namun ada juga yang memakan masa dan hanya akan berjaya didiagnosis selepas beberapa tahun.

Di bawah, kami senaraikan beberapa kesan merokok yang khas terhadap wanita:

1.

Kandungan rokok bahaya terhadap sistem reproduktif

Rokok mempunyai kesan negatif terhadap lelaki dan wanita. Namun, bagi wanita, merokok boleh mendatangkan bahaya yang tersendiri terhadap sistem reproduktif.

Malah, wanita yang merokok
mungkin bakal mengalami kesukaran untuk mengandung.

Kajian menunjukkan, amalan merokok boleh menyebabkan kemandulan. Malah, ia juga boleh mengganggu penghasilan hormon.

Kandungan rokok serta asap sekunder juga boleh merosakkan sistem reproduktif wanita.

Malah, ia boleh menyebabkan wanita alami menopaus awal dan mengalami simptom yang lebih teruk dari biasa.

Jika anda ingin berhenti merokok,
ada beberapa cara untuk meninggalkan tabiat buruk ini
.

2.

Meningkatkan risiko masalah pernafasan

Individu yang merokok mempunyai risiko yang lebih tinggi untuk menghidap
penyakit paru-paru obstruktif kronik (COPD).

Penyakit ini membuatkan penghidapnya sukar untuk bernafas. Malah, ia juga akan menjadi semakin teruk apabila umur pesakit meningkat.

Hingga hari ini, masih belum ada penawar untuk COPD.

Perokok wanita mempunyai risiko 22 kali gali ganda untuk meninggal dunia disebabkan COPD, termasuklah emfisema dan bronkitis kronik, berbanding wanita yang tidak pernah merokok.

Malah, setiap tahun, lebih banyak wanita meninggal dunia disebabkan COPD berbanding lelaki. Mereka juga mungkin akan menghidap COPD yang serius pada usia muda.

Risiko mereka untuk
menghidap kanser paru-paru
 juga adalah 20 kali ganda lebih tinggi berbanding wanita yang tidak merokok.

Baca juga:

Jangan Ingat Perokok Saja Yang Kena Masalah Pernafasan COPD, Yang Tak Merokok Juga Berisiko!

Wanita Hamil TOLONG Berhenti Merokok. Jika Tidak, Ini Padahnya Terhadap Janin!

3.

Kandungan rokok berbahaya terhadap bayi dalam kandungan

Amalan merokok ketika hamil boleh menyebabkan pelbagai masalah kesihatan terhadap bayi hingga menyebabkan keguguran dan kematian.

Malah, bayi yang terdedah dengan asap rokok juga boleh mengalami pelbagai komplikasi, contohnya:

Berat badan yang rendah.

Paru-paru tidak dapat berfungsi dengan baik.

Kecacatan seperti sumbing.

Sindrom kematian bayi secara tiba-tiba (SIDS).

Kandungan rokok juga boleh
meningkatkan risiko kehamilan ektopik.

Kehamilan jenis ini berlaku apabila telur yang telah melalui proses fertilisasi sampai ke rahim, namun membesar di luar dinding uterus.

Kondisi ini selalunya akan menyebabkan kematian bayi yang dikandung. Dalam sesetengah kes, ia juga boleh menyebabkan kematian ibu.

Tidak ada satupun produk tembakau yang selamat untuk ibu mengandung.
Nikotin yang terkandung dalam rokok
 dan
vape
boleh merentas plasenta dan menyebabkan masalah pada bayi dalam kandungan.

4. Rokok boleh menyebabkan kanser serviks

Amalan merokok
boleh menyebabkan kanser serviks.
 Kanser ini berlaku di bahagian bawah uterus yang bersambung dengan vagina. Jangkitan virus
human papillomavirus
 (HPV) merupakan penyebab utama kanser serviks.

Dapatkan informasi lanjut mengenai kanser serviks serta simptom-simptomnya
di sini.

Wanita merokok juga mempunyai risiko kanser lain yang tinggi, seperti kanser paru-paru, kanser pankreas, kanser hati, kanser tekak dan kanser kolorektal.

Tidak dinafikan, amalan merokok menyebabkan banyak kematian dalam kalangan lelaki dan perempuan.

Kini, lebih ramai wanita meninggal dunia disebabkan kanser paru-paru berbanding kanser lain termasuklah kanser payudara.

Malah, ada lebih banyak kes kanser paru-paru baru dalam kalangan wanita muda berusia 30 hingga 49 tahun berbanding lelaki.

Kesimpulan

Amalan merokok merupakan antara punca kematian utama dalam kalangan wanita.

Merokok bukan sahaja akan meningkatkan risiko kanser, penyakit jantung dan masalah lain. Kandungan rokok juga boleh mendatangkan masalah kesuburan terhadap wanita.

Apabila anda berhenti merokok, badan dan minda anda akan sembuh dengan serta-merta.

Berhenti merokok bukan sahaja dapat mengelakkan penyakit
, ia juga dapat membuatkan mood anda menjadi semakin baik. Anda juga bakal mempunyai lebih tenaga untuk melakukan banyak perkara yang anda sukai.

Belum terlambat untuk anda berhenti merokok. Dalam masa beberapa tahun berhenti merokok, risiko kanser serviks akan menurun dengan drastik.

Jika anda ingin berhenti merokok, jumpa doktor dan terangkan mengenai keinginan anda untuk berhenti. Doktor dapat melakukan intervensi dan bantu anda meninggalkan ketagihan ini.

Berhenti merokok sekarang dapat membantu anda mengurangkan risiko penyakit dan meningkatkan kesihatan anda secara keseluruhan.

Sempena Hari Wanita Sedunia
#IWD2022
, marilah berhenti merokok untuk kesihatan yang lebih baik. Inilah masanya untuk wanita #StandStrong dan patahkan tabiat tidak baik ini.


Kenali simptom selesema atau flu

Anda mengalami sakit tekak, hidung berair dan sakit kepala? Anda terfikir, adakah ia tanda-tanda
selesema
 atau flu? Mungkin anda juga pernah mengalami situasi seperti ini di mana anda tidak begitu mengetahui sama ada anda sedang mengalami flu atau selesema.

Selesema dan flu mempunyai banyak persamaan yang kadang-kadang kita sukar untuk mengenalpastinya. Kedua-duanya adalah disebabkan oleh virus yang menjangkiti saluran udara atau
pernafasan
. Sesetengah orang mungkin mempunyai beberapa simptom sama yang boleh menyebabkan ketidakselesaan.

Simptom selesema dan flu sama atau tidak?

Kedua-dua selesema dan flu membuatkan diri anda berasa lebih teruk, dan kedua-dua keadaan kesihatan ini sebenarnya disebabkan oleh virus. Tetapi apakah perbezaan yang ketara antar selesema dan flu? Simptom bagi selesema dan flu boleh dikatakan agak serupa, oleh itu agak sukar untuk menentukan keadaan mana satu yang sedang menjangkiti tubuh anda, selesema ataupun flu. Dengan mengetahui keadaan sebenar yang menjangkiti anda akan memudahkan doktor merawat anda dengan kaedah rawatan yang bersesuaian dan tepat.

Selesema biasanya tidak berlaku dalam tempoh yang lama dan tidak begitu serius berbanding flu. Untuk flu pula, ia agak berbeza. Pada musim flu yang berlaku antara tahun 2015 hingga 2016, ia telah menyebabkan hampir 11 juta lawatan perubatan, 308,000 rawatan di hospital selain 12,000 kematian. Kebanyakan individu akan kembali sembuh daripada selesema dan flu dalam tempoh masa kurang daripada dua minggu tanpa mendapatkan rawatan. Walau bagaimanapun, jika anda adalah seorang individu yang mempunyai risiko tinggi untuk mengalami komplikasi serius daripada flu seperti memiliki penyakit jantung atau asma, anda perlu berjumpa dengan doktor. Doktor akan memberikan ubat antivirus flu untuk anda.

Perbezaan selesema dan flu

Secara amnya, flu adalah lebih teruk daripada selesema biasa, dan simptomnya lebih biasa dan tegang. Selesema biasanya lebih ringan daripada flu. Individu yang mempunyai selesema lebih cenderung mempunyai hidung yang berair atau tersumbat. Selesema secara umumnya tidak menyebabkan masalah kesihatan yang serius, seperti
radang paru-paru
, jangkitan bakteria, atau ditahan di hospital (hospitalization). Walau bagaimanapun, flu boleh mempunyai komplikasi yang sangat serius.

Tanda-tanda lain

Anda boleh mendapatkan selesema pada bila-bila masa tetapi lebih cenderung pada musim sejuk.
Musim flu biasanya berlaku dari bulan November hingga Mac, anda juga boleh mendapatkannya pada bulan Oktober atau lewat pada bulan Mei. Anda boleh mendapat penyakit pada waktu lain, tetapi simptom di luar musim flu lebih cenderung kepada sejuk atau alergi.
Flu cenderung lebih buruk berbanding daripada selesema. Penyakit ini, terutama dalam kalangan kanak-kanak dan orang tua, lebih cenderung membawa kepada masalah kesihatan yang lebih serius seperti radang paru-paru dan ditahan di hospital.

Oleh kerana selesema dan flu berkongsi banyak simptom, ia boleh menjadi sukar atau bahkan mustahil untuk menyatakan perbezaan berdasarkan simptom sahaja. Ujian khas yang biasanya perlu dilakukan dalam beberapa hari pertama penyakit boleh menunjukkan jika seseorang mempunyai flu.

Jenis makanan yang memburukkan keadaan flu

Untuk anda yang masih tidak mengetahui mengenai hal ini, terdapat beberapa jenis makanan yang berpotensi memburukkan jangkitan flu yang anda alami. Antara jenis-jenis makanan berikut ialah:

Gula

Menurut Dr. Irvin Sulapas, pensyarah dalam bidang perubatan sukan di Jabatan Perubatan Keluarga & Komuniti, Baylor College of Medicine, pengambilan
gula
 yang tinggi boleh menekan sistem imun tubuh manusia. Menurut Dr. Irvin, peningkatan kadar gula berpotensi merencatkan fungsi sel darah putih yang berfungsi melawan jangkitan. Tambahan lagi, gula meningkatkan bilangan penanda keradangan yang dipanggil cytokine, yang boleh menyebabkan keradangan pada tubuh.

Alkohol

Seperti mana gula, alkohol juga boleh menyebabkan keradangan dan melemahkan sel darah putih. Alkohol juga mempunyai kesan
double whammy
, iaitu dua kesan buruk yang berlaku dalam satu masa yang boleh menyebabkan dehidrasi. Apabila seseorang individu jatuh sakit, kekal hidrat adalah salah satu kunci untuk cepat sembuh. Ini kerana, ia membantu buah pinggang menapis sisa daripada tubuh badan, dan menyembuhkan tubuh badan dengan lebih cepat. Menurut Dr. Irvin lagi, kekal hidrat juga membantu mengurangkan kesesakan dalam tubuh dengan cara mengelakkan lendir atau mukus daripada menjadi terlalu kering, agar ia mudah dikeluarkan daripada tubuh.

Buah sitrus

Untuk pengetahuan pembaca, buah-buahan sitrus seperti oren, limau gedang dan
lemon
 boleh membuatkan iritasi pada lapisan perut dan memburukkan lagi perut yang sedang kesakitan. Jika anda mengalami mual-mual, elakkan daripada mengambil buah-buahan sitrus ini sehinggalah perut anda kembali normal.

Minuman berkafein

Seperti mana alkohol, minuman
berkafein
 seperti kopi, teh dan minuman bergas boleh membuatkan tubuh anda cepat kehilangan air atau dehidrasi. Kafein boleh mengurangkan tahap air dalam tubuh yang menyebabkan anda lambat sembuh daripada penyakit seperti selesema. Tambahan lagi, kebanyakan minuman berkafein mengandungi gula yang tinggi yang juga menyebabkan keradangan dan menyukarkan melawan jangkitan.

Makanan keras

Jenis makanan yang keras atau mempunyai tekstur yang agak rapuh atau rangup juga boleh menambahkan iristasi pada tekak anda dan menyebabkan batuk atau sakit tekak. Makanan ini termasuklah jenis makanan yang mempunyai bucu yang tajam seperti biskut, kacang dan juga sayuran mentah. Sebagai langkah pencegahan, makanlah makanan yang mudah ditelan yang mempunyai tekstur yang lembut. Dr. Irvin juga menasihatkan agar sentiasa berkumur dengan menggunakan air
garam
 kerana ia membantu melegakan tekak yang sedang sakit.

Makanan masam atau jeruk

Pada kebiasaannya, makanan yang membuatkan tekak anda sakit adalah makanan yang sama yang membuatkan perut anda sakit. Makanan yang dijeruk mengandungi kandungan cuka dan garam yang boleh menyebabkan dan meningkatkan iritasi pada tekak yang sakit.

Makanan berlemak

Menurut Dr. Irvin, apabila seseorang individu sedang melawan simptom selesema, selera makan akan menurun, dan makanan
berlemak
 cenderung membuatkan tubuh menjadi lebih teruk kerana ia akan meningkatkan keradangan.

Karbohidrat mudah

Sekiranya anda teringin untuk makan roti bakar bersama mentega atau sepinggan pasta, fikir dahulu. Ini kerana, jenis karbohidrat halus yang dipecahkan dengan cepat dalam bentuk gula, mencetuskan peningkatan tahap gula darah yang sama seperti mana minuman atau makanan bergula yang lain. Ia juga akan memberikan kesan keradangan yang sama seperti minuman bergula yang lain. Walau bagaimanapun, bukan semua jenis karbohidrat adalah buruk. Karbohidrat yang rendah indeks glisemik seperti roti gandum, roti bijirin penuh atau mana-mana makanan yang tinggi serat boleh mengurangkan keradangan. Tetapi jika anda sedang mempunyai sakit perut, karbohidrat mudah mungkin boleh membantu kerana ia lebih mudah untuk dicerna.


Jangan Biar Si Kecil Menderita, Ini Tip Jaga Anak Yang Menghidap Diabetes Jenis 1!

Pening memikirkan cara jaga anak yang menghidap diabetes? Bertenang, Hello Doktor akan kongsikan caranya untuk dijadikan panduan anda.

Untuk mendapatkan lebih banyak info tentang Kencing Manis sila dapatkannya
di sini.

Cara jaga anak dengan diabetes

Ya, rasanya kita semua memang sudah tahu hakikat bahawa diabetes atau
kencing manis adalah antara penyakit yang sangat berbahaya.

Ia merupakan keadaan di mana kandungan gula dalam badan tinggi. Sebenarnya, penyakit ini ada banyak jenis, dua daripadanya adalah yang utama.

Jenis-jenis diabetes ini berbeza antara satu sama lain
 kerana faktor dan langkah mengawalnya adalah berlainan.

Cuba kalian sebagai ibu bapa bayangkan jika si kecil anda yang menderita penyakit ini? Pasti tidak tergambar, bukan?

Walaupun derita apabila melihat si kecil dengan penyakit kronik ini, namun sebenarnya jika ibu bapa tahu cara yang betul menjaga anak diabetes, pasti urusan penjagaan lebih lancar dan mudah.

Terdapat beberapa tip yang perlu diamalkan, terutamanya dari segi gaya hidup dan pemakanan!

Diabetes kanak-kanak?

Mungkin kita sudah biasa terdengar atau terbaca banyak cerita tentang penyakit ini yang kebanyakannya dihidapi oleh individu lewat usia.

Namun sangkaan ini sebenarnya agak kurang tepat kerana ketahuilah bahawa orang muda seperti kanak-kanak dan remaja juga boleh mengalaminya.

Jika kalian menyangka ia adalah pradiabetes, jawapannya tidak!
 Diabetes kanak-kanak adalah merujuk kepada kencing manis jenis 1
.

Apa maksud sebenar diabetes jenis 1?

Diabetes jenis 1 adalah diabetes yang bergantung kepada suntikan insulin untuk mengawalnya.

Penderita kencing manis jenis 1 mempunyai kandungan glukosa yang tinggi dalam darah kerana pankreas tidak menghasilkan insulin.

Untuk pengetahuan anda, insulin merupakan hormon yang membantu glukosa memasuki sel-sel darah dan memberi tenaga kepada individu.

Kandungan glukosa yang tinggi boleh membawa masalah serius kepada jantung, mata, paru-paru, sistem saraf, gusi dan juga gigi.

Diabetes jenis ini sering berlaku pada kanak-kanak dan remaja serta disebabkan oleh faktor utamanya iaitu genetik.

Apa yang lebih membimbangkan adalah 90% daripada penderita kencing manis menderita diabetes jenis 1 ini.

Apa beza dengan diabetes jenis 2?

Diabetes jenis 2 pula adalah diabetes yang tidak semestinya bergantung kepada suntikan insulin untuk mengawalnya bahkan memadai dengan mengambil ubat atau tablet diabetes.

Penderita kencng manis jenis 2 sering dikaitkan dengan individu obesiti terutamanya yang mempunyai tekanan darah tinggi.

Diabetes jenis ini kebanyakannya dihidapi oleh individu yang sudah berusia 30 tahun dan ke atas.

Dalam erti kata lebih mudah, diabetes kanak-kanak adalah tergolong dalam jenis 1 dan bukannya jenis 2.

Cara jaga anak dengan diabetes: Fahami simptomnya

Tanya dan perhatikan jika terdapat simptom berikut pada si kecil anda sebelum mengambil tindakan selanjutnya:

K
erap kencing

Rasa haus yang berlebihan

Berat badan menurun mendadak

Rasa lemah, letih, lesu dan kurang tenaga

Penglihatan menjadi kabur

Luka yang lambat sembuh

Gatal pada bahagian kemaluan

Jika ada, sila bawa anak anda segera berjumpa doktor untuk berkonsultasi mengenai rawatan susulan ya?

Dalam pada itu, ada beberapa tip yang ibu bapa perlu praktikkan bagi mengawal penyakit anda anda dari menjadi parah!

Perubahan gaya hidup

Pertama sekali dalam cara jaga anak dengan diabetes,
 ibu bapa perlu mendorong si kecil yang menderita kencing manis jenis 1
 ini untuk mengamalkan gaya hidup yang sihat.

Ia merangkumi aktiviti-aktiviti seperti bersenam dan bersukan kerana penderita diabetes kanak-kanak harus banyak bergerak bagi mendapatkan tenaga sekali gus menjadikan sel-sel darah lebih peka terhadap insulin.

Aktiviti fizikal seperti berjalan atau berjoging turut membantu membina jisim otot. Ini penting kerana kebanyakan glukosa dalam darah akan diserap oleh otot-otot untuk dibakar dan ditukarkan menjadi tenaga.

Sebelum melakukan apa-apa aktiviti, ibu bapa perlu berbincang dengan doktor bagi melihat kandungan glukosa dalam badan si kecil sebelum dan selepas melakukan kegiatan fizikal.

Turut diingatkan ibu bapa perlu memastikan si kecil mengambil sedikit santapan 1 hingga 3 jam sebelum beraktiviti bagi mengelakkan perut mereka kosong.

Apa yang paling penting adalah sila pantau si kecil anda ketika melakukan apa-apa aktiviti fizikal dan perhatikan tindak balas mereka.

Baca juga:

Pemakanan dalam cara jaga anak dengan diabetes

Sebagai ibu bapa kepada penderita diabetes kanak-kanak, anda haruslah
sentiasa mengawal pemakanan anak-anak
.

Pilih makanan yang tidak mengandungi kandungan gula yang tinggi dan mempunyai kalori yang stabil untuk menjaga berat badan dan pertumbuhannya.

Antara contoh makanan & minuman yang seharusnya dielakkan:

Gula putih, gula merah dan gula melaka

Gula-gula dan coklat

Sapuan roti seperti kaya, jem dan madu

Aiskrim dan jeli

Kuih-muih tempatan seperti kuih seri muka,
kuih lapis, kuih koci, kuih bakar dan onde-onde

Makanan yang mengandungi santan atau susu lemak manis

Bijirin yang bersalut gula

Segala minuman yang berunsur gula dan manis

Sentiasa periksa kadar glukosa anak anda!

Dalam pada itu, ada satu lagi cara jaga anak dengan diabetes yang sangat penting selain menjaga gaya hidup dan pemakanan anak anda iaitu sentiasa periksa kadar glukosa mereka.

Apa yang diperlukan hanyalah sebuah alat bernama glukometer yang perlu digunakan dengan cara yang betul agar bacaan kadar gula dalam darah itu tepat.

Pun begitu,
cuba untuk ELAKKAN kesilapan berikut agar bacaannya tidak lari
:

Melakukannya pada waktu sama setiap hari

Melakukannya pada jari yang sama setiap hari

Menggunakan kepanjangan jarum yang salah

Menggunakan satu jarum banyak kali

Tidak menjaga kebersihan jarum

Sekiranya terdapat sebarang petanda bahawa diabetes kanak-kanak yang dialami oleh si kecil anda bertambah teruk, sila berjumpa doktor segera.


Ibu Ayah, Buat 11 Perkara Penting Ini Untuk Elak Gigi Si Manja Cepat Rosak & Berlubang!

Kesihatan gigi kanak-kanak bukan hanya berkisar mengenai kekerapan memberus gigi. Bukan juga hanya tentang cara menggosok gigi dengan betul.

Gigi kanak-kanak juga perlu dijaga melalui pengambilan makanan yang berkhasiat selain mengelakkan makanan yang boleh merosakkan gigi.

Berikut disenaraikan beberapa peraturan pemakanan untuk kesihatan gigi si manja anda.

Adakah wujud kaitan antara apa yang dimakan dengan gigi kanak-kanak?

Semestinya ada. Si manja memerlukan nutrisi daripada pelbagai jenis makanan untuk terus membesar dan kekal sihat.

Namun, terlalu banyak karbohidrat, gula dan makanan berkanji boleh menyebabkan kerosakan pada gigi kanak-kanak.

Keberadaan karbohidrat dalam tempoh masa yang lama pada gigi kanak-kanak menjadi antara punca gigi rosak.

Tip pemilihan makanan untuk kesihatan gigi kanak-kanak

Di sini, kami senaraikan beberapa tip penting berkenaan pantang larang pemakanan bagi mengelakkan gigi anak menjadi cepat rosak.

Ada beberapa makanan yang digalakkan untuk diambil, dan ada juga yang tidak disarankan untuk dimakan. Sila lihat senarai di bawah ini.

#1. Makan buah dan sayur-sayuran

Pilih buah-buahan dan sayur-sayuran yang mengandungi jumlah air yang banyak,
seperti buah pir, tembikai, saderi dan timun.

Hadkan pengambilan buah pisang dan kismis kerana ia mengandungi gula pekat. Anak anda perlu terus memberus gigi setelah memakan buah-buahan ini.

#2. Ambil keju untuk kesihatan gigi kanak-kanak

Keju, terutamanya keju cheddar, Monterey Jack, Swiss, dan keju lain membantu mencetuskan aliran air liur,
yang mencuci zarah makanan daripada gigi.

#3. Elak makanan yang liat atau melekit

Makanan seperti kismis, buah-buahan kering, bar granola, oatmeal, mentega kacang, karamel, madu, dan sirap akan melekat pada gigi, sehingga sukar bagi air liur untuk menghilangkannya.

Sekiranya anak anda ada memakan jenis makanan ini, minta mereka untuk menggosok gigi sebaik sahaja selepas makan.

#4. Hidangkan makanan manis sebagai pencuci mulut, bukannya sebagai snek

Sekiranya anda bercadang untuk memberi makanan manis kepada anak anda, berikannya sebagai pencuci mulut setelah makan.

Biasanya, terdapat peningkatan jumlah air liur di dalam mulut ketika waktu makan, menjadikannya lebih mudah untuk menanggalkan makanan daripada gigi.

Minuman pada waktu makan juga boleh membantu membersihkan zarah makanan daripada melekat pada gigi.

#5. Kurangkan kekerapan pengambilan snek

Kekerapan pengambilan makanan ringan jauh lebih penting daripada kuantiti yang dimakan.

Waktu di antara waktu makan membolehkan air liur membersihkan zarah makanan yang akan menarik bakteria.

Makan makanan ringan dengan kerap, tanpa memberus gigi selepas makan, akan menjadi sumber makanan bagi bakteria pada gigi.

Ia boleh menyebabkan pengembangan plak dan kerosakan gigi.

Cuba hadkan pengambilan makanan ringan sebanyak mungkin iaitu tidak lebih daripada satu atau dua hidangan snek dalam satu hari.

Sekiranya boleh, gosok gigi kanak-kanak sebaik sahaja selepas mereka memakan makanan ringan.

#6. Jangan tidurkan kanak-kanak bersama botol susu atau minuman lain

Tabiat seperti ini hanya akan menyebabkan gigi kanak-kanak menjadi lebih cepat rosak kerana keberadaan gula yang berpanjangan pada gigi mereka.

Jika anak-anak memerlukan botol susu sewaktu sebelum tidur, isikannya dengan air kosong sahaja.

#7. Berikan air kosong, kurangkan minuman bergula

Jus dan juga susu mengandungi kandungan gula walaupun anda tidak menambahkan gula tambahan ke dalamnya.

Air kosong pula tidak membahayakan gigi dan membantu membersihkan zarah makanan yang mungkin melekat pada gigi anak anda.

#8. Berikan anak anda makanan yang tinggi kandungan kalsium

Kalsium sangat diperlukan bagi kekuatan tulang dan juga gigi.

Anda boleh memberikan beberapa jenis makanan yang tinggi kandungan kalsium kepada anak anda seperti susu,
yogurt dan juga brokoli.

#9. Berikan telur dalam hidangan

Telur adalah sumber kalsium, protein, dan vitamin D yang sangat baik
, yang merupakan mineral penting untuk kesihatan mulut.

Vitamin D diperlukan untuk menyerap kalsium, yang membina dan mengekalkan gigi yang kuat dan sihat.

#10. Saderi dan juga lobak merah

Sayur-sayuran yang rangup ini mengandungi banyak kandungan air
 dan memerlukan banyak kunyahan yang boleh membantu menggosok permukaan gigi.

Air dan serat dalam sayur-sayuran ini juga membantu menyeimbangkan gula dan membantu membersihkan gigi.

#11. Berikan kekacang atau bijian

Asid boleh menghilangkan enamel gigi.

Makanan dengan jumlah kalsium dan fosforus yang tinggi, seperti badam, kacang tanah dan kacang gajus dapat membantu melindungi gigi kanak-kanak dengan mengembalikan semula mineral penting tersebut.

Guna kekreatifan untuk tarik minat anak anda

Kanak-kanak boleh menunjukkan protes jika mereka tidak mendapat apa yang mereka mahukan.

Jika mereka sudah biasa makan snek yang tidak sihat, maka mereka mungkin akan memprotes apabila anda menghentikan pengambilan makanan tersebut dengan drastik.

Anda perlu memikirkan cara untuk memberi makanan berkhasiat kepada si manja dengan cara yang lebih kreatif dan bijak.

Mungkin anda boleh mulakannya dengan membuat snek yang lebih sihat tetapi menyelerakan bagi menarik minat mereka untuk makan secara sihat.

Sudah pasti, makanan yang sihat dan bernutrisi adalah untuk kesihatan gigi mereka dalam tempoh jangka masa panjang.


Fungsi Organ Jantung Yang Kita Mungkin Tidak Tahu Jika Bukan Kerana Artikel Ini!

Merupakan
organ yang paling penting dalam sistem manusia
, fungsi jantung sangat besar untuk memastikan tubuh badan manusia terus bertindak dan berjalan dengan baik.

Ikuti artikel ini dengan lebih lanjut untuk tahu
bagaimana jantung berfungsi
dengan lebih lajut!

Untuk mendapatkan lebih banyak informasi tentang Penyakit Jantung, anda boleh klik
di sini
.

Struktur jantung

Sebelum pergi kepada cara kerja organ ini
, elok juga kita meninjau secara ringkas struktur jantung. Organ bersaiz sebesar genggaman tangan ini terletak di bahagian kiri dada.

Fungsi jantung

Fungsi jantung ini adalah untuk mengepam darah ke seluruh badan.

Bagi menjalankan fungsi ini, ia dilengkapi dengan otot (miokardium) yang kuat dan tahan lama kerana
 jantung bekerja 24 jam sehari tanpa henti.

Darah yang dipam mengandungi oksigen dan nutrisi yang diperlukan oleh sel-sel di seluruh badan. Tanpa bahan ini, sel-sel tidak akan dapat hidup dan menjalankan fungsinya.

Selain daripada memberi, darah juga berfungsi membawa karbon dioksida dan bahan-bahan toksik daripada sel-sel terbabit dan dibawa ke organ lain untuk tujuan detoksifikasi.

Secara mudahnya,
darah yang dipam oleh jantung
 melalui dua peredaran atau litar iaitu peredaran pulmonari dan sistemik.

Peredaran pulmonari

Darah yang mengandungi tinggi karbon dioksida
 daripada sel-sel badan masuk ke bahagian kanan jantung (atrium kanan) melalui superior vena cava (IVC) dan inferior vena cava (IVC).

Darah kemudian dipam oleh ventrikel kanan keluar daripada jantung ke paru-paru melalui arteri pulmonari.

Di dalam paru-paru, karbon dioksida dibuang melalui pernafasan
dan oksigen diambil oleh darah
.

Kemudian, darah masuk ke bahagian kiri jantung (atrium kiri) melalui vena pulmonari.

Peredaran sistemik

Selepas penuh dengan oksigen, darah akan dipam oleh ventrikel kiri ke seluruh badan melalui aorta dan pecahannya untuk membekalkan oksigen.

Sampai di sel-sel badan, oksigen akan diambil oleh sel dan karbon dioksida pula akan dikeluarkan ke dalam darah untuk
dibawa semula ke paru-paru
.

Pelihara organ jantung anda!

Meskipun saiznya kecil, namun peranan yang dimainkan olehnya adalah besar.

Apatah lagi, penyakit jantung adalah
pembunuh nombor satu di Malaysia.
 Maka peliharalah organ berharga ini dengan mengamalkan pemakanan dan gaya hidup sihat.


Wanita Tinggi Risiko Kanser Serviks Jika Aktif Secara Seksual Dari Muda, Benarkah?

Risiko kanser serviks meningkat jika wanita mempunyai hubungan seks pada usia awal, ini adalah amaran daripada penyelidik!

Kenyataan itu keluar selepas satu kajian menunjukkan bahawa risiko besar penyakit ini apabila seseorang wanita itu aktif secara seksual pada usia muda, benarkah?

 Di England,
 wanita tidak layak menjalani pemeriksaan NHS
 sehingga mencapai 25 tahun.

Namun begitu, sepuluh tahun selepas itu mereka berkemungkinan mengidap HPV.

Sejenis virus penularan seksual yang menyebabkan kanser serviks.

Baca lebih lanjut tentang Kesihatan Seksual
di sini.

Risiko kanser serviks – kemerosotan emosi

Jika di zaman kanak-kanak, hubungan seks atau melancap biasa dilakukan maka mereka telah terbiasa dengan keadaan ini sehingga dewasa.

Tetapi jika
pengalaman seksual awal dicemari oleh episod yang menakutkan
, seperti diketahui orang dewasa, eksploitasi, rasa malu, hukuman atau tekanan ke atas perbuatan itu (seperti sumbang mahram atau perkosaan), maka pengalaman seksual awal dapat menyebabkan disfungsi seks pada kemudiannya dalam kehidupan.

Risiko kehamilan

Penyelidikan menunjukkan bahawa kanak-kanak yang mempunyai hubungan seks pada umur 13 tahun lebih cenderung mempunyai pasangan seksual yang ramai.

Malah mereka turut terlibat dalam persetubuhan yang kerap, mempunyai hubungan seks yang tidak dilindungi dan menggunakan dadah atau alkohol sebelum seks.

Dalam kajian oleh penyelidik Dr. Jennings Bryant, lebih daripada 66 peratus kanak-kanak lelaki dan 40 peratus kanak-kanak perempuan dilaporkan ingin mencuba beberapa tingkah laku seksual yang mereka lihat di media.

Perbuatan ini
sekali gus meningkatkan risiko penyakit kelamin
 dan kehamilan yang tidak diingini.

Dari manakah tingkah laku ini muncul?

Penyelidikan telah lama diterbitkan bahawa remaja yang menonton filem atau mendengar muzik sambil minum, penggunaan dadah atau keganasan cenderung melibatkan diri dalam tingkah laku negatif.

Satu kajian pada 2012 menunjukkan bahawa filem
mempengaruhi sikap dan tingkah laku seks remaja
.

Kajian yang diterbitkan dalam
Psychological Science
 mendapati bahawa lebih banyak remaja terdedah kepada kandungan seksual dalam filem, sebelum mereka melakukan hubungan seks dan suka melakukan seks tanpa perlindungan.

Dalam kajian lain, kanak-kanak lelaki yang terdedah kepada media seksual eksplisit adalah tiga kali lebih mungkin terlibat dalam seks oral dan hubungan seks dua tahun selepas pendedahan daripada kanak-kanak lelaki yang tidak terdedah.

Gadis-gadis muda yang terdedah kepada kandungan seksual dalam media adalah dua kali ganda berkemungkinan untuk melibatkan diri dalam seks oral dan cenderung melakukan hubungan seksual.

Penyelidikan juga menunjukkan bahawa remaja yang mendengar muzik dengan rujukan seks lebih cenderung melakukan hubungan seks daripada mereka yang kurang terdedah.

Kenapa remaja lebih cenderung melakukan hubungan seks selepas
terdedah kepada kandungan seksual di media
?

 Sama seperti kita membaca buku-buku tertentu dan menunjukkan filem pendidikan kepada anak-anak dengan harapan mereka belajar sesuatu daripadanya, ia sama seperti sosial media yang menyediakan pendidikan seks kepada golongan muda.

 Mesej media menormalkan eksperimen seksual awal dan menggambarkan seks sebagai kasual, tanpa perlindungan dan tidak berbangkit, menggalakkan aktiviti seksual sebelum anak-anak bersekolah secara emosi, sosial atau intelek.


Adakah Menyusu Sewaktu Berpuasa Selamat untuk Ibu dan Bayi?

Menyusu bukan penghalang anda untuk tetap menjalani ibadah puasa. Bagi sesetengah orang, menyusu sewaktu berpuasa mungkin tidak bermasalah. Namun, bagi yang lain berpuasa sewaktu menyusu mungkin cabaran yang bukan mudah. Jadi, adakah penyusuan susu ibu akan memberi kesan kepada tubuh sewaktu berpuasa?

Jika anda sedang menimbang manfaat dan risiko berpuasa sewaktu menyusu, rujuk artikel ini untuk maklumat lanjut.

Adakah menyusu sewaktu berpuasa selamat untuk dilakukan?

Puasa tidak akan mengganggu penghasilan susu ibu. Tubuh anda dapat tetap menghasilkan susu ibu dengan jumlah dan kualiti yang sama seperti sewaktu anda tidak berpuasa.  Bahkan, kekurangan kalori yang masuk ke tubuh anda pada hari-hari lain sewaktu tidak berpuasa sebenarnya juga tidak banyak memengaruhi penghasilan susu ibu.

Tubuh anda sangat memahami keadaaan anda, dan berterusan menghasilkan susu ibu sebagai makanan bayi bagaimanapun keadaannya. Tubuh anda lebih pintar dari yang anda sangkakan. Tubuh anda mampu menyesuaikan diri untuk menghasilkan susu ibu walaupun kurang kalori yang anda ambil, sehingga kuantiti dan kualitas susu ibu akan tetap terjaga walaupun anda dalam keadaan lapar sekalipun. Namun, kebiasaan membiarkan diri anda kekurangan nutrien sewaktu puasa semestinya bukan tabiat yang baik.

Adakah menyusu sewaktu berpuasa memberi kesan buruk bagi bayi?

Kuantiti dan kualiti susu ibu tidak dipengaruhi dengan seberapa banyak makanan yang anda ambil. Oleh itu, menyusu sewaktu berpuasa tentu tidak akan memengaruhi kesihatan bayi anda. Bayi anda tetap dapat menerima semua nutrien yang diperlukannya untuk perkembangannya. Berat badan bayi juga tidak dipengaruhi oleh keadaan ibu yang berpuasa sewaktu menyusu. Dapatan ini dilaporkan oleh sebuah kajian tahun 2006 terhadap sekelompok ibu yang menyusukan bayi berusia 2-5 bulan sewaktu berpuasa pada bulan Ramadan.

Yang paling utama, bayi anda tetap menyusu dengan baik. Semakin kerap bayi anda menyusu, semakin kerap bayi anda mencukupkan keperluannya, dan semakin lancar juga penghasilan susu anda. Ini merupakan hubung kait yang saling menguntungkan antara ibu dan bayi.

Namun, susu ibu anda mungkin akan sedikit berubah bergantung kepada apa yang anda makan dan berapa banyak. Anda perlu tahu bahawa makananm sumber lemak yang anda ambil sewaktu puasa dapat memengaruhi jenis lemak yang terkandung dalam susu ibu, tetapi tidak memengaruhi jumlah lemak dalam susu ibu.

Tubuh anda akan mengambil lemak daripada tubuh anda jika jumlah lemak daripada makanan tidak cukup untuk penghasilan susu ibu. Oleh itu, beri perhatian kepada berapa banyak dan apa makanan yang anda ambil sewaktu bukan puasa. Jangan sampai anda mengalami penurunan berat badan sewaktu puasa karena ini dapat mempengaruhi  jenis lemak yang terkandung dalam susu ibu.

Adakah menyusu sewaktu berpuasa memberi kesan buruk bagi ibu?

Hal ini bergantung kepada pengambilan makanan dan minuman anda sewaktu puasa. Walaupun puasa membataskan waktu makan dan minum anda, namun jika diatur dengan baik anda boleh mencukupkan keperluan nutrien yang diperlukan untuk penghasilan susu ibu.

Beri perhatian kepada berapa banyak dan apa yang anda makan sewaktu buka puasa dan sahur. Jika anda kurang memenuhi keperluan nutrien anda sewaktu menyusu di bulan puasa, maka yang rugi adalah diri anda sendiri. Mengapa? Karena tubuh akan mengambil nutrien yang diperlukan untuk menghasilkan susu ibu daripada dalam tubuh anda sendiri, jika nutrien daripada makanan kurang mencukupi.

Contohnya, jika pengambilan kalsium anda daripada makanan kurang dan tidak dapat memenuhi keperluan penghasilan susu ibu, maka tubuh anda akan mengambil kalsium yang tersimpan dalam tulang anda. Dan, jika anda tidak menggantikan kalsium dalam tulang yang hilang tersebut, maka anda akan berisiko mengalami masalah tulang di kemudian hari.

Selain makanan, apa yang harus anda perhatikan sewaktu puasa adalah pengambilan cecair. Ini penting kerana ibu menyusu mengeluarkan lebih banyak cecair, sehingga akan lebih cepat merasa haus sewaktu puasa. Kekurangan cecair sewaktu puasa boleh menyebabkan ibu menyusu mengalami dehidrasi dan ini boleh memberi kesan buruk pada penghasilan susu ibu.

Anda perlu minum sekurang-kurangnya 8 gelas sehari atau lebih sewaktu puasa untuk mencegah dehidrasi. Dalam sebuah kajian yang diterbitkan dalam
Journal Human Lactation
tahun 2009,  ibu menyusu disarankan untuk meningkatkan pengambilan cecair selama 2 hari sebelum puasa, agar cukup terhidrasi sebelum puasa. Kajian juga menyarankan agar ibu menyusu mengurangkan aktiviti dan pendedahan kepada cuaca panas sepanjang berpuasa.


Bolehkah Ibu Hamil Makan Stik?

Protein adalah nutrien penting untuk tumbesaran dan perkembangan manusia. Protein diperlukan untuk tenaga dan untuk membina serta membaiki bahagian lain badan anda, terutamanya otak, otot, dan darah. Bagaimanapun, terdapat sesetengah sumber protein yang anda perlu hentikan atau kurangkan semasa hamil kerana ia boleh menjejaskan bayi anda.

Kebimbangan jika makan daging semasa hamil

Daging adalah tinggi protein dan zat besi. Daging lembu mengandungi amaun zat besi yang tinggi berbanding daging lain seperti isi ayam.

Stik adalah selamat untuk dimakan oleh ibu hamil, asalkan ianya telah dimasak dengan betul keseluruhannya, tanpa ada cebisan merah jambu atau berdarah, dan sehingga jus daging benar-benar bersih kerana daging lembu merah mengandungi bakteria listeria. Keadaan ini adalah berbahaya untuk ibu hamil.

Listeria menyebabkan keadaan yang dipanggil listeriosis. Kebanyakan orang tidak akan mendapat sakit jika makan makanan yang dicemari dengan listeria. Akan tetapi, wanita hamil adalah lebih cenderung mendapat listeria dan mudah mendapat sakit daripadanya.

Anda juga mungkin akan memindahkan listeriosis kepada bayi anda semasa hamil. Ini boleh menyebabkan komplikasi seperti keguguran, kematian semasa melahirkan, kelahiran bayi pramatang, bayi rendah berat badan semasa lahir, dan jangkitan yang boleh mengancam nyawa seperti bakteremia (bakteria dalam darah) dan meningitis( penyakit serius di mana tisu menjadi berjangkit dan membengkak, menyebabkan sakit kepala yang teruk, demam dan kadangkala boleh menyebabkan kematian).

Bagaimana untuk memastikan daging yang dimakan selamat?

Terdapat tiga langkah untuk diikuti sebelum anda makan daging:

Sediakan makanan dengan mengikuti langkah yang selamat. Basuh tangan anda sebelum dan selepas menyediakan makanan.

Simpan makanan dengan betul. Pastikan peti sejuk anda diletakkan pada suhu 40°F (4°C) atau pada suhu yang lebih rendah.

Masak makanan dengan cara yang betul. Gunakan termometer makanan kerana anda tidak boleh tahu dengan hanya melihat sahaja. Anda perlu masak daging sehingga suhu 145°F (63°C). Jika anda tidak mempunyai termometer, pastikan anda masak daging sehingga tidak kelihatan warna merah jambu pada bahagian tengah daging.

Makanan lain yang boleh mendatangkan penyakit bawaan makanan termasuklah sushi, daging dan telur yang tidak dimasak betul atau mentah, mayones. Pastikan anda tahu dengan jelas apa yang anda akan makan kerana anda sedang hamil. Anda bukan hanya makan untuk diri sendiri, tetapi juga untuk bayi dalam kandungan.


Kerap Rasa Mual, Simptom Mengandung @ 'Period'? Ada 8 Tanda Hamil VS Haid

Tanda awal kehamilan seakan sama seperti datang bulan. Sebab itu ramai wanita keliru ketika datang bulan atau
period
 tapi
mengandung.

Bagaimana untuk membezakan sama ada anda positif hamil ataupun ia adalah simptom
period
?

Untuk mendapatkan lebih banyak info tentang Kehamilan, sila dapatkan
di sini.

Kenapa tanda-tandanya sama? Apa beza
period
 tapi mengandung?

Kedua-duanya, sama ada kehamilan atau
period
 merupakan perkara yang terhasil daripada proses yang sama, iaitu ovulasi. Anda boleh semak kitaran haid dan ovulasi dalam Kalkulator Kesuburan kami.

Ovulasi merupakan tempoh ovari melepaskan sel telur yang matang untuk disenyawakan dengan
sperma
.

Ovulasi atau turut dikenali sebagai waktu subur adalah fasa yang dialami oleh individu wanita sihat setiap bulan.

Tetapi sekiranya
tiada sperma yang menyuburkan telur yang dilepaskan itu
, maka bermulalah tempoh kedatangan haid.

Adakah anda
 period
 tapi mengandung?

Sebenarnya untuk membezakan antara tanda-tanda positif hamil atau simptom kedatangan haid (
premenstrual syndrome
(PMS) tidaklah terlalu sukar.

Berikut adalah beberapa perkara yang boleh membantu anda mengenal pasti perbezaan antara kedua-duanya
.

1. Period tapi mengandung – Kesakitan payudara

Hamil atau haid, kedua-duanya akan membuatkan payudara anda terasa sakit dan mungkin bengkak. Anda mungkin menyedari
payudara
 terasa lebih berat dan padat
/keras apabila disentuh.

Hamil:

Berlangsung untuk tempoh satu hingga dua minggu selepas persenyawaan. Kesakitan ini mungkin akan dirasai sepanjang tempoh kehamilan dan akan berhenti selepas melahirkan
bayi
.

Period
:

Hanya berlaku dalam tempoh yang sementara. Biasanya muncul satu atau dua hari sebelum haid. Rasa sakit ini akan berhenti pada hari pertama anda
keluar haid
.

2. Period tapi mengandung – Kekejangan abdomen

Hampir kebanyakan wanita merasai kekejangan ini setiap kali tiba waktu
period
. Namun, sebenarnya ia juga boleh menjadi tanda-tanda positif
 kehamilan
.

Hamil:

Kekejangan abdomen yang berlaku adalah kerana proses implantasi embrio.

Biasanya kekejangan ini cenderung berpusat pada satu bahagian. Sebagai contoh, jika telur disenyawa dilekatkan pada sisi kanan
rahim
, kekejangan akan lebih ketara pada bahagian tersebut.

Rasa kejang ini biasanya berlaku untuk tempoh yang sementara dan kembali reda setelah beberapa jam.

Period
:

Jika PMS, ia disebabkan oleh kekejangan pada bahagian otot-otot rahim.

Kesakitan yang dirasai akan lebih tertumpu pada bahagian bawah, ada kalanya rasa sakit ini akan merebak sehingga ke bahagian belakang badan.

Jika kekejangan berlaku untuk tempoh lebih daripada satu hari, ia mungkin tanda kedatangan
period
. Ia
biasanya akan berlaku sehingga hari terakhir datang bulan
.

3. Period tapi mengandung – Tompokan darah

Tompokan darah juga boleh berlaku pada awal kehamilan yang dipanggil pen
darah
an implan. Tetapi, ada yang menganggap ia sebagai hari pertama
period
.

Hamil:

Jika anda positif hamil,
darah
 yang muncul biasa hanya setitik dua.
Warnanya juga cenderung berwarna merah jambu atau cerah kekuningan.

Dipanggil sebagai implantasi dan berlaku dalam tempoh 10 hingga 14 hari selepas persenyawaan. Tempoh keluar darah ini biasanya antara 1-2 hari dan tidak akan berlanjutan sehingga 5-7 hari.

Artikel berkaitan
:

Period
:

Jika simptom
period
, anda tidak akan mengalami sebarang tompokan atau bintik-bintik darah. Pendarahan hanya akan keluar pada hari pertama haid.

Darah yang keluar ketika haid biasanya cenderung berwarna gelap dan pekat dan ada masanya disertai oleh gumpalan darah.

4.
Period tapi mengandung:
 Mengidam

Keinginan untuk memakan sesuatu juga boleh menyebabkan kekeliruan antara tanda positif hamil atau simptom
period
.

Hamil:

Lazimnya, mengidam disebabkan kehamilan sangat spesifik dan luar biasa. Adakalanya ia melibatkan sesuatu yang mungkin anda tidak sukai atau tidak pernah makan sebelum ini.

Selalunya keinginan ini perlu dipenuhi segera. Sesetengah individu menganggap rasa mengidam ini mungkin
berlangsung sepanjang tempoh
mengandung.

Period:

Biasanya jika ia adalah tanda kedatangan haid, anda akan cenderung mengidam makanan manis atau masin seperti coklat atau kerepek kentang mahupun makanan bergoreng.

 Selalunya keinginan ini hanyalah sementara dan hilang sebaik sahaja
period
.

5. Mual dan muntah

Sesetengah individu wanita akan mengalami mual dan muntah pada waktu pagi sebelum disahkan positif hamil.

 Ada juga individu wanita yang mengalami perkara yang sama kerana kedatangan haid.

Hamil:

Morning sickness
 adalah satu
tanda awal kehamilan
 paling biasa untuk terjadi.

Malahan terdapat sesetengah individu mengalaminya sehingga tempoh bulan keempat atau kelima kehamilan.

Ia tidak hanya berlaku pada waktu pagi, tetapi boleh juga berlaku pada waktu tengah hari, petang mahupun malam.

Period
:

Biasanya jika anda akan mengalami haid, anda tidak akan mengalami mual mahupun muntah.

Cuma anda mungkin akan berasa perut tidak selesa, seperti kembung dan mungkin cirit-birit.

6.
Period
 tapi mengandung: Sakit belakang

Sama ada anda sememangnya mengandung atau
period
, anda akan mengalami rasa sakit pada bahagian belakang anda.

Hamil:

Jika anda hamil, rasa sakit belakang yang dialami biasanya berlaku dalam trimester kedua sehingga akhir tempoh kehamilan.

Keadaan ini disebabkan oleh pertambahan berat badan dan juga tumbesaran bayi di dalam kandungan.

Period
:

Sakit belakang adalah simptom biasa apabila anda haid. Ia tertumpu kepada bahagian belakang dan mungkin menjalar hingga ke betis. Sesetengah wanita akan berasa kesakitan yang agak teruk.

7. Perubahan mood

Kedua-dua keadaan sememangnya boleh membuatkan emosi anda mudah berubah.

Hamil:

Period tapi mengandung biasanya berlaku disebabkan hormon kehamilan yang naik dan turun bagi menyesuaikan dengan perubahan yang berlaku dalam badan.

 Perubahan
mood swings
mungkin akan berlaku sepanjang tempoh kehamilan
 dan hanya akan pulih selepas anda bersalin.

Period
:

Selalunya jika emosi anda naik turun disebabkan simptom
period
, ia tidak akan bertahan lama dan akan segera hilang selepas haid anda habis.

8. Lewat

Tempoh kedatangan haid yang lewat boleh menjadi petanda hamil penting atau mungkin cuma kerana
period
 lambat muncul.

Hamil:

Ia biasanya lambat untuk tempoh seminggu hingga dua minggu dari tarikh anda sepatutnya
period
, lebih-lebih lagi jika jadual haid anda teratur.

 Selain itu ia juga perlu disertai dengan beberapa
tanda awal kehamilan
 yang lain.

Period
:

Anda dikategorikan sebagai lewat
period
 jika haid anda tidak hadir selepas lima hari dari tarikh sepatutnya anda keluar period, khususnya jika tiada sebarang tanda-tanda yang disenaraikan di atas.

Haid anda mungkin lewat disebabkan tekanan atau pengambilan ubat-ubatan tertentu.

Lewat haid juga tidak bermakna anda hamil sekiranya kitaran haid anda tidak teratur sebelum ini.

Akhir kata

Untuk memastikan bahawa anda benar-benar positif hamil, cara terbaik adalah untuk melakukan ujian kehamilan yang boleh dibeli di farmasi.

Jangan sekadar melihat ciri-ciri di atas, ini kerana tindak balas setiap badan adalah berbeza.


Mamogram, Ujian Klinikal Diagnosis Awal Kanser Payudara

Mamogram adalah x-ray yang membolehkan seorang pakar yang berkelayakan untuk memeriksa tisu payu dara bagi mana-mana kawasan yang mencurigakan. Payudara terdedah kepada dos kecil radiasi pengionan yang menghasilkan imej tisu payudara.

Menurut breastcancer.org, nilai saringan mamogram dipersoalkan pada November 2009 apabila Pasukan Pertugas Perkhidmatan Pencegahan AS mencadangkan supaya rutin saringan mamogram untuk wanita dengan risiko purata kanser payudara harus bermula pada umur 50 tahun dan bukannya 40 tahun. Perubahan yang dicadangkan adalah sangat kontroversial dan tidak diterima secara universal.

Sejak itu, Persatuan Perubatan Amerika, Kongres Obstetrik Amerika dan Pakar Punca Ginekologi, Kolej Radiologi Amerika, Persatuan Kanser Amerika, Institut Kanser Kebangsaan, dan Rangkaian Kanser Komprehensif Kebangsaan telah mengeluarkan garis panduan yang menyatakan bahawa semua wanita harus memenuhi syarat pemeriksaan mamogram bermula pada umur 40 tahun.

Pengesanan awal kanser payudara dengan mammografi juga bermakna lebih banyak wanita yang dirawat untuk kanser payudara dapat mengekalkan payudara mereka. Apabila dikesan lebih awal, kanser setempat boleh dikeluarkan tanpa pembedahan payudara (mastektomi).

Kenapa mamogram perlu dilakukan?

Mamogram selalunya boleh menunjukkan ketulan/benjolan pada payudara sebelum dirasakan. Ia juga boleh menunjukkan kluster kecil kalsium yang dipanggil
microcalcifications
. Ketulan boleh disebabkan oleh kanser, sel-sel lemak atau keadaan lain seperti sista. Ujian lanjutan diperlukan untuk mengetahui jika ada kehadiran sel-sel yang tidak normal.

Bagaimana mamogram dilakukan?

Anda akan berdiri di hadapan mesin X-ray khas. Ahli radiografi akan meletakkan payudara anda pada plat plastik dan plat lain akan menekan payudara anda dari atas. Plat akan meratakan payudara dalam beberapa saat sementara X-ray diambil. Anda akan berasa sedikit tekanan yang mungkin menyebabkan ketidakselesaan. Langkah-langkah ini diulang untuk membuat pandangan sisi payudara. Mamogram setiap wanita mungkin kelihatan berbeza kerana semua payudara sedikit berbeza.

Tip melakukan mamogram:

Cuba untuk tidak melakukan mamogram seminggu sebelum haid atau semasa haid. Ini kerana payudara anda mungkin lembut atau kemudiannya bengkak.

Pada hari mamogram, jangan memakai deodoran, minyak wangi atau bedak. Produk ini boleh muncul sebagai bintik putih pada sinar X.

Anda perlu menanggalkan baju dari pinggang anda untuk mamogram.

Hasil pemeriksaan mamogram

Anda biasanya akan mendapat hasil dalam masa beberapa minggu, walaupun ia bergantung kepada kemudahan itu. Sekiranya anda tidak menerima laporan keputusan dalam masa 30 hari, hubungi doktor anda.

Jika keputusan normal

Teruskan untuk mendapatkan mamogram mengikut selang masa yang disyorkan. Mamogram berfungsi dengan baik apabila ia dapat dibandingkan dengan yang sebelumnya. Ini membolehkan ahli radiologi membandingkannya dengan mencari perubahan dalam payudara anda.

Jika keputusan tidak normal

Mamogram yang tidak normal tidak selalu bermakna terdapat kanser. Tetapi anda perlu mendapatkan tambahan mamogram, ujian, atau peperiksaan sebelum doktor mengenalpastinya. Anda juga boleh dirujuk kepada pakar payudara atau pakar bedah.

Sekiranya ujian lanjut menunjukkan bahawa jisim adalah pepejal, ahli radiologi anda mungkin mengesyorkan biopsi, prosedur di mana sel-sel dikeluarkan dari kawasan yang mencurigakan untuk memeriksa kehadiran kanser.


Awasi 6 Simptom Ini Jika Berlaku Pada Anda, Ia Mungkin Tanda BAHAYA Kanser Kolerektal

Kira-kira 100 000 rakyat Malaysia menghidap kanser setiap tahun. Dalam keseluruhan angka itu, kanser kolorektal mengungguli tangga kedua selepas kanser payudara. Oleh itu, tahukah anda tentang bahaya kanser kolorektal ini?

Bukan sekadar angka yang tinggi, prognosis kanser ini juga adalah tidak berapa baik, terutamanya jika dikesan pada tahap yang sudah lanjut.

Seperti kanser lain, diagnosis awal adalah sangat penting untuk memastikan kelangsungan hidup yang lebih baik.

Untuk mendapatkan lebih banyak info tentang Kanser, sila dapatkannya
di sini.

Apakah bahaya kanser kolorektal yang anda perlu tahu?

Kanser kolorektal adalah kanser yang melibatkan kolon dan rektum.
Kolon adalah usus besar
 manakala rektum adalah bahagian yang menghubungkan antara usus besar dan dubur.

Bahaya kanser kolorektal boleh berlaku dalam beberapa bentuk:

Polip. Satu ketumbuhan pada bahagian dalam dinding kolon atau rektum. Jika saiznya besar, ia boleh menyebabkan usus besar tersumbat.

Ulser. Sel-sel kanser dari dinding kolon atau rektum membentuk ulser. Ia boleh menyebabkan pendarahan berlaku.

Ketumbuhan melingkari usus besar sehingga membuatkan
saluran usus menjadi sempit
dan mungkin boleh tersumbat.

Awasi tanda-tanda kanser kolorektal

Untuk memastikan diagnosis boleh dibuat awal, anda perlu kenali tanda-tanda awal kanser kolorektal.

1. Perubahan pada tabiat buang air besar

Hampir semua pesakit kanser kolorektal akan mengalami perubahan pada
tabiat buang air besar
. Ia boleh jadi sama ada sembelit atau cirit birit.

Kanser yang membuatkan simptom sembelit kebiasaannya melibatkan usus besar bahagian kiri atau rektum dan jenis ini adalah lebih bahaya.

Manakala kanser usus di bahagian kanan biasanya menyebabkan
cirit birit
atau tiada simptom dan jenis ini adalah lebih ringan.

Malangnya, ramai orang yang tidak mengendahkan isyarat badan ini.

Walaupun perubahan tabiat buang air besar ini kebanyakannya adalah disebabkan oleh punca yang tidak berbahaya seperti pemakanan, bagi orang yang sudah berumur, sebarang perubahan adalah mungkin disebabkan perkara yang serius seperti kanser kolorektal.

2. Pendarahan dari dubur atau najis berdarah

Meskipun berdarah, pesakit kebiasaannya tidak mengadu rasa sakit. Ia adalah berbeza dengan
 kes buasir
atau anal fissure yang menyebabkan rasa sakit.

Jika seseorang itu berumur 60 tahun ke atas, pendarahan dari dubur adalah dikira sebagai kanser kolorektal sehingga dibuktikan sebaliknya.

Dapatkan nasihat perubatan segera untuk mengelakkan keadaan yang tidak diingini berlaku. Kadangkala, seseorang itu mungkin malu untuk berjumpa doktor kerana ia melibatkan bahagian sulit.

3. Hilang berat badan yang tidak dapat dijelaskan

Antara petanda umum bagi mana-mana kanser adalah hilang berat badan yang tidak dapat dijelaskan.

Ia berbeza jika seseorang itu memang sedang dalam program diet atau mempunyai penyakit yang dimaklumi menyebabkan keadaan tersebut seperti hipertiroid.

Jika mengalami penurunan berat badan yang signifikan, iaitu 5 peratus daripada keseluruhan berat badan dalam tempoh 6 hingga 12 bulan, segera dapatkan pemeriksaan perubatan.

4. Ketidakselesaan pada abdomen

Tidak kurang juga pesakit kanser kolorektal yang mengalami simptom ini. Mereka mengadu sakit perut, kembung dan perut penuh hampir setiap hari walaupun kadang-kadang berlaku tanpa pengambilan sebarang makanan.

Mereka juga mungkin mengalami
kekejangan perut atau sakit pada pinggul.

Malangnya, simptom-simptom ini seakan-akan menyerupai penyakit asid refluks, penyakit radang usus atau rengsa usus. Oleh sebab itu, ia selalu di salah diagnosis.

5. Hilang selera dan mudah penat

Simptom ini juga adalah tidak spesifik untuk kanser kolorektal. Kebiasaannya mana-mana kanser boleh menyebabkan dua simptom ini.

Mudah penat itu mungkin disebabkan oleh kurang pengambilan makanan atau kurang darah merah (anemia) disebabkan pendarahan dari usus besar.

6. Sesak nafas atau ketidakselesaan dada

Banyak sebab boleh menyebabkan simptom ini. Dalam kes kanser kolorektal, anemia mungkin menjadi penyebabnya.

Selain itu, dalam kes yang lebih parah, sesak nafas mungkin disebabkan oleh kanser yang telah merebak sehingga ke paru-paru. Dalam kes seperti ini, prognosisnya adalah sangat rendah.

Apa yang saya harus lakukan untuk melawan bahaya kanser kolorektal?

Usaha melawan kanser adalah usaha bersama, bukan hanya tertumpu pada sektor kesihatan semata-mata.

Lebih-lebih lagi yang melibatkan kanser, diagnosis awal perlu dibuat untuk mendapatkan hasil yang lebih positif dari rawatan yang dijalankan.

Di Malaysia, pihak hospital ada menyediakan khidmat saringan kanser kolorektal. Ia kebiasaannya dijalankan bermula umur 50 hingga 75 tahun.

Namun bagi yang berisiko tinggi, ujian mungkin perlu dilakukan lebih awal.

Antara golongan yang berisiko tinggi adalah:

Ada keluarga terdekat mengalami polip atau kanser kolorektal.

Menghidapi penyakit ulseratif kolitis atau penyakit Crohn.

Mempunyai sindrom genetik yang berkaitan seperti
familial adenomatous polyposis (FAP)
 atau
hereditary non-polyposis colorectal cancer
.

Jika anda berisiko mendapat kanser kolorektal atau berumur antara 50 hingga 75 tahun, sila berbincang dengan doktor untuk mendapatkan ujian saringan.

Jangan tunggu sehingga simptom datang, kerana pada waktu itu, mungkin anda sudah terlambat.


Inilah Senarai Penyakit Jantung Yang Lazim Di Malaysia! Jom Ambil Tahu Sekarang!

Tahukah anda, apakah jenis penyakit jantung yang lazim di Malaysia? Mungkin ramai pernah dengar mengenai
sakit jantung
 dan strok, tapi sebenarnya ada banyak lagi penyakit jantung yang anda perlu tahu.

Penyakit kardiovaskular merupakan punca utama kematian di seluruh dunia. Di Malaysia, penyakit ini lebih dikenali dengan nama penyakit jantung dan telah menjadi punca kematian utama hampir sedekad lamanya.

Kebanyakan bentuk penyakit jantung boleh dirawat atau dielakkan dengan cara mengamalkan gaya hidup yang sihat.

Walau bagaimanapun, di Malaysia, hampir 1.7 juta rakyat hidup dengan 3 jenis faktor utama penyakit jantung iaitu
diabetes
,
kolesterol tinggi
 dan
hipertensi
.

Malah, 3.4 juta lagi rakyat Malaysia mempunyai dua faktor risiko utama seperti yang diterangkan di atas. Perkara inilah yang menyebabkan begitu ramai rakyat Malaysia menghidap penyakit jantung.

Baca lebih lanjut tentang Kesihatan Jantung
di sini.

Apakah maksud penyakit jantung dan jenis jenisnya

Sebenarnya, penyakit jantung merupakan satu terma universal yang digunakan untuk merujuk kepada penyakit atau kondisi yang mempengaruhi jantung manusia. Ini termasuklah:

Penyakit jantung koronari – penyakit yang berlaku pada kawasan salur darah yang menuju ke jantung.

Penyakit serebrovaskular – penyakit pada salur darah yang menuju ke otak.

Penyakit arteri periferal – penyakit pada saluran darah yang menuju ke tangan dan kaki.

Penyakit jantung reumatik
 – kecederaan pada otot dan injap jantung disebabkan demam reumatik.

Penyakit jantung kongenital
 – kerosakan struktur jantung sejak lahir.

Thrombosis vena dalam – darah beku pada kawasan kaki yang boleh tercabut dan bergerak ke bahagian jantung dan paru-paru.

Jantung merupakan organ yang paling penting dalam sistem kardiovaskular.

Melalui saluran darah, jantung bertindak mengepam dan membekalkan oksigen kepada semua sel di dalam badan manusia.

Penyakit jantung akan terjadi apabila saluran darah dan jantung tidak dapat melakukan fungsinya seperti biasa.

Disebabkan sistem kardiovaskular menghubungkan jantung kepada bahagian badan yang lain, penyakit ini juga boleh memberikan kesan yang negatif kepada organ lain.

Jenis penyakit jantung yang lazim di Malaysia

Ada banyak penyakit jantung yang lazim di Malaysia. Antaranya adalah
:

1.
Penyakit jantung koronari

Di Malaysia, jenis penyakit jantung yang paling lazim berlaku ialah penyakit arteri koronari. Penyakit ini terjadi apabila terdapatnya pengumpulan plak pada kawasan arteri.

Penyakit yang turut dikenali dengan nama penyakit jantung koronari ini boleh menyebabkan simptom seperti sakit dada atau
sakit jantung
 jika tidak dirawat.

2.

Angina (sakit dada)

Angina merupakan sejenis kesakitan atau ketidakselesaan pada kawasan dada, lengan, leher, perut atau rahang yang berlaku disebabkan pengaliran darah kepada jantung yang terbatas.

Namun, angina bukanlah sejenis penyakit. Ia merupakan salah satu simptom penyakit arteri koronari. Malah, angina merupakan satu cara jantung memberikan ‘amaran’ kepada kita.

Jika anda kerap diserang sakit dada, pastikan anda berjumpa doktor secepat mungkin untuk mengenal pasti punca sebenar angina yang dialami.

3.

Sakit jantung

Sakit jantung atau infarksi miokardium akut berlaku apabila bekalan darah kepada mana-mana bahagian otot pada kawasan jantung terhenti atau terhalang.

Sakit jantung biasanya berlaku disebabkan plak lemak yang tercabut dan membentuk darah beku pada kawasan arteri koronari.

Serangan jantung boleh membawa maut jika tidak dirawat secepat mungkin.

Oleh sebab itu, penting untuk anda menelefon 999 jika anda atau seseorang yang anda kenali sedang mengalami sakit jantung.

4.

Kegagalan jantung

Ramai yang anggap kegagalan jantung terjadi apabila
jantung gagal untuk berfungsi.
 Walau bagaimanapun, itu bukanlah maksud sebenar kegagalan jantung.

Kegagalan jantung berlaku apabila jantung tidak lagi dapat mengepam darah dengan sempurna.

Akibatnya, pesakit akan rasa sesak nafas dan letih kerana tidak mendapat bekalan oksigen yang mencukupi.

5.

Degupan jantung tidak sekata (
arrhythmia
)

Masalah degupan jantung tidak sekata berlaku apabila impuls elektrik yang mengawal degupan jantung tidak berfungsi dengan baik.

Oleh sebab itu, jantung akan berdegup terlalu pantas atau terlalu perlahan. Degupan jantung tidak sekata juga tergolong dalam kategori
arrhythmia
.

Kesimpulan

Bukan semua sakit jantung berlaku dengan jelas seperti yang dapat kita lihat pada kaca televisyen.

Kadangkala,
sakit jantung boleh berlaku secara senyap
. Ia juga tidak akan menunjukkan apa-apa simptom sehinggalah pesakit mengalami serangan jantung atau kegagalan jantung.

Individu yang mengalami
hipertensi
, kolesterol tinggi dan merokok merupakan golongan yang paling berisiko untuk mengalami penyakit jantung.

Oleh sebab itu, pastikan anda berjumpa doktor secepat mungkin jika mengalami simptom penyakit jantung.


3 Perubahan Kepada Kehidupan Bahagia

Semua orang mahu kehidupan yang bahagia. Tetapi kerana beberapa sebab seperti stres, tekanan daripada kerja atau pelajaran, masalah keluarga atau hubungan yang tidak baik, orang mungkin kehilangan kebahagiaan dan kegembiraan. Berikut adalah 3 perubahan yang anda boleh lakukan dalam kehidupan anda untuk berasa lebih bahagia.

Pergi keluar

Menurut kajian dari University of Sussex, orang paling gembira apabila mereka rapat dengan alam semula jadi dan kawasan hijau. Ini bermakna mereka suka menghabiskan masa di luar dan bukannya memerangkap diri mereka dalam sebuah kotak seperti rumah.

Jadi nasihat pertama untuk anda  adalah menghabiskan masa di luar. Walau bagaimanapun, anda tidak perlu terlalu banyak masa untuk berbuat demikian, 20 minit adalah cukup besar untuk meningkatkan emosi anda, perasaan, perasaan dan meningkatkan daya ingatan anda.

Para penyelidik di Persatuan Meteorologi Amerika juga menemui bahawa kebahagiaan dimaksimumkan pada 13.9 ° C. Oleh itu, jika anda tinggal di tempat dengan cuaca tidak terlalu panas dan cuaca cerah, anda tidak perlu berasa bimbang sama sekali.

Amalan tersenyum

Senyuman bukan sahaja mempunyai kesan positif ke atas orang lain yang bekerja atau bercakap dengan anda, tetapi juga meningkatkan semangat anda sendiri. Menurut penyelidik di Michigan State University, senyuman boleh meningkatkan pemikiran bersemangat anda dan mencerahkan hari yang suram anda. Cuba amalkan tersenyum dengan mata berkilau yang menakjubkan walaupun anda berasa mood anda hilang.

Selain manfaat merangsang emosi anda, tersenyum boleh membantu sebagai kaedah melepaskan kesakitan dalam beberapa kes yang amat dahsyat. Anda juga boleh menyelesaikan tugas dengan lebih baik dengan senyuman dan perasaan gembira. Memanjangkan jangka hayat anda adalah satu lagi kelebihan yang besar senyuman terhadap anda.

Amalan berterima kasih

Menulis surat penghargaan dianggap membantu meningkatkan kegembiraan dan kepuasan hidup, serta mengurangkan sebarang gejala atau tanda-tanda kemurungan atau keresahan.

Yang lebih menghairankan, apabila anda jurnal atau menulis fikiran atau impian anda, anda bukan sahaja boleh berkongsi perasaan anda yang mendalam, tetapi juga mempunyai peluang untuk meningkatkan mood anda dan refleks diri sendiri.

Dengan menulis diari setiap hari, anda boleh memilih untuk berkongsi cerita anda dengan orang yang tersayang atau kawan-kawan anda yang terbaik. Sepanjang hari di tempat kerja atau sekolah, anda boleh berurusan dengan banyak keadaan yang tidak dijangka. Jadi, pada akhir hari, ia adalah masa yang bermanfaat untuk anda untuk mencari orang yang boleh dipercayai untuk bercakap dengannya.

Ini boleh memberi kesan yang benar-benar baik kepada mood anda. Berkongsi membuat anda berasa gembira. Jangan teragak-agak untuk mengambil telefon anda dan mengatakan sesuatu dengan orang yang anda sayangi.

Tips ini tidak benar-benar luar biasa tetapi ia boleh membantu anda. Ingat menjaga fikiran positif pada siang hari dan kebahagiaan akan datang secara semula jadi.


AMARAN! Energy Candy BERACUN, Boleh Buatkan Anda BUTA Jika Diambil Tanpa Pemantauan Doktor

Baru-baru ini, Kementerian Kesihatan Malaysia (KKM) telah menjalankan pemantauan dan ujian ke atas beberapa produk
energy candy
 setelah ia tular di media sosial.

Tiga jenama produk tersebut ialah
ExtrAli Energy Candy
,
Extra Strong Energy Candy
 dan
Mixed Fruit Candy
 yang kesemuanya diimport dan telah disahkan mengandungi racun berjadual. Apakah racun berjadual tersebut?

Apa yang anda perlu tahu mengenai tadalafil

Racun berjadual yang terkandung dalam jenama-jenama produk yang dinyatakan di atas dikenal pasti sebagai tadalafil. Di Malaysia, tadalafil ini dilarang sama sekali penggunaannya dalam produk makanan di bawah Akta Makanan 1983.

Tadalafil adalah sejenis racun berjadual, bermakna ia hanya boleh diberikan kepada pesakit di bawah pemantauan ahli profesional kesihatan berdaftar seperti doktor dan ahli farmasi.

Tadalafil bertindak merelakskan otot-otot saluran darah dan meningkatkan aliran darah ke bahagian tertentu pada tubuh badan. Tadalafil dikeluarkan melalui beberapa jenama seperti
Adcirca
 dan
Cialis
.

Bagi jenama
Cialis
, ia
digunakan untuk merawat mati pucuk
 dan
simptom pembesaran prostat
.
Adcirca
 pula digunakan untuk merawat hipertensi arteri pulmonari selain meningkatkan kapasiti senaman pada lelaki dan wanita.

Apakah kesan pengambilan tadalafil?

Terdapat pelbagai kesan sampingan yang boleh berlaku akibat daripada pengambilan tadalafil, antaranya:

Sakit kepala

Perut meragam

Sakit belakang

Sakit-sakit otot

Kemerahan pada kulit

Jangkitan saluran pernafasan

Loya

Ada kesan sampingan lain yang lebih serius jika ambil
energy candy!

Selain itu, tadalafil juga boleh menyebabkan kesan sampingan yang lebih teruk apatah lagi jika anda mengambilnya tanpa nasihat dan pemantauan oleh doktor.

Antara kesan sampingan yang lebih serius ialah:

Priapism
 atau ereksi zakar yang berterusan dan menyakitkan. Sila berjumpa dengan pakar jika ereksi berlangsung lebih 4 jam

Perubahan pada penglihatan. Simptomnya termasuklah:

Terdapat bayangan berwarna biru apabila melihat sesuatu objek

Mempunyai kesukaran untuk membezakan antara warna biru dan juga hijau

Pening-pening

Tekanan darah rendah
. Simptom termasuklah:

Rasa pening kepala

Pengsan

Sakit pada bahagian dada (
angina
)

Penyakit kardiovaskular. Ia boleh
menyebabkan serangan jantung
dan strok kepada pemakannya

Larangan mengimport dan menyimpan energy candy

KKM telah mengeluarkan larangan pengimportan produk-produk ini sejurus mendapati ia mengandungi racun berjadual tadalafil. Selain itu, KKM juga memberikan amaran kepada sesiapa sahaja agar menghentikan pengedaran dan penjualan termasuklah mereka yang menjualnya secara atas talian.

Jika masih berdegil, penjual boleh dikenakan tindakan di bawah Seksyen 13, Akta Makanan 1983. Jika sabit kesalahan, penjual boleh dikenakan denda tidak melebihi RM100,000 atau penjara tidak melebihi 10 tahun atau kedua-duanya sekali.

Apa yang perlu anda lakukan jika telah atau ‘termakan’ energy candy ini?

Jika anda telah membeli produk tersebut, elakkan daripada memakannya. Walau bagaimanapun, jika anda telah memakannya, perhatikan tanda-tanda atau simptom yang mungkin berlaku kepada anda.

Jika terdapat sebarang kesan sampingan atau ketidakselesaan selepas anda memakannya, segeralah berjumpa dengan doktor untuk melakukan pemeriksaan dan mendapatkan rawatan.

Hubungi KKM jika terdapat sebarang keraguan

Sekiranya anda mempunyai sebarang pertanyaan atau kekeliruan mengenai sesuatu produk yang dijual di pasaran, berhubunglah dengan Pejabat Kesihatan Daerah atau Jabatan Kesihatan Negeri yang berdekatan dengan anda.

Anda juga boleh boleh menghubungi KKM di laman web berikut:
http://moh.spab.gov.my/
. Anda juga dialu-alukan untuk menghubungi Bahagian Keselamatan dan Kualiti Makanan melalui akaun Facebook rasmi mereka iaitu
http://www.facebook.com/bkkmhq
.

Baca juga:

Cara Besarkan Zakar Yang Anda Tidak Boleh Percaya!

Jangan Makan Sports Candy Secara Berlebihan Sebagai ‘Penyegar Nafas’, Ini Sebabnya

Sapu Ubat Gigi Pada Zakar Untuk Tahan Lama? Fikirkannya Semula!